মহৎ লোকৰ বাণী। Mahat Lokar Bani । Mahat Lokar Bani Growhills - Growhills Publishing\n(ছাত্ৰ-ছাত্ৰীসকলৰ বাবে প্রেৰণাদায়ক জ্ঞানৰ হাত পুথি)\nMahat Lokar Bani (A Hand Book of General Knowledge For Students) Compiled & Edited by Rabbi Masrur\nD.T.P. Growhills Publishing D. T. P. Operators.\nযিজন ব্যক্তিয়ে নিজৰ কৰ্ম বা আদৰ্শৰ দ্বাৰা কোনো এক অঞ্চল, দেশ, জাতি বা কোনো এক মানৱ সম্প্ৰদায়লৈ বিশেষ অৱদান আগবঢ়ায় বা কোনো বিশেষ সেৱাৰ দ্বাৰা মানৱ সমাজত দীৰ্ঘদিনৰ বাবে প্ৰভাৱ বিস্তাৰ কৰে, সেইজন ব্যক্তিক ‘মহান ব্যক্তি’ বুলি কোৱা হয়। মানৱ সভ্যতাৰ সূচনাৰ পৰাই সময়ে সময়ে মানৱ সমাজত মহান ব্যক্তিৰ আভিৰ্ভাৱ হৈ আছে আৰু সিহঁতে মানৱ সভ্যতাৰ উত্তৰোত্তৰত অৱদান আগবঢ়াই আছে। মহান ব্যক্তিসকলে বাস্তৱ জীৱনৰ পৰাই বহু কথা শিকি সিহঁতৰ অভিজ্ঞতাৰ কিছু অংশ উত্তৰ পুৰুষলৈ বাণী আকাৰে থৈ যায়, যি বাণীয়ে বহুজনক জীৱনৰ বাটত আগবাঢ়ি যাবলৈ প্ৰেৰণা দিয়ে। সাধাৰণতে মহান ব্যক্তিৰ বাণীসমূহ মানৱ প্ৰকৃতি বা মানুহৰ সামাজিক জীৱনৰ লগত জড়িত যদিও সৰহসংখ্যক মহান ব্যক্তিৰ বাণী সিহঁতৰ নিজ নিজ কৰ্মক্ষেত্ৰ সম্পৰ্কীয়। উদাহৰণ স্বৰূেপ যীশু খ্ৰীষ্ট, বুদ্ধদেৱ, হজৰত মহম্মদ, গুৰু নানক, শংকৰদেৱ আদি ব্যক্তিসকলৰ বাণীসমূহ মানৱ প্ৰেম আৰু ধৰ্মৰ লগত জড়িত। আনহাতে জন ডিউ, ৰুছো, পাৰ্চি নান আদি ব্যক্তিসকলৰ বাণীসমূহ শিশু আৰু শিক্ষাৰ লগত জড়িত। সেইদৰে শ্বেক্সপীয়েৰ, জন কীটচ্ ৰবীন্দ্ৰনাথ ঠাকুৰ, ড০ জনচন আদি ব্যক্তিসকলৰ বাণীসমূহ সাহিত্য আৰু মানৱ আচৰণৰ লগত জড়িত। আকৌ চক্ৰেটিছ, প্লেটো, এৰিষ্টটল, চানক্য আদি ব্যক্তিসকলৰ বাণীসমূহ দৰ্শন সম্পৰ্কীয়। মহান ব্যক্তিসকলৰ বাণীসমূহ সিহঁতৰ নিজস্ব লিখনি বা আনে সিহঁতৰ ওপৰত লিখা কিতাপৰ পাতত লিপিবদ্ধ হৈ আছে। সেই বাণীসমূহৰ কিছুমান ইমানেই শাশ্বত যে সেইবোৰ সময়ৰ সোঁতত প্ৰৱচন বা পটন্তৰৰ মৰ্যদা পাই মানুহৰ মুখে মুখে চলি আছে। উদাহৰণ স্বৰূেপ গ্ৰীক কবি ভাৰ্জিলৰ বাণী, “প্ৰেমে সকলোকে জয় কৰে”: শতাব্দীৰ পৰা শতাব্দী জুৰি মানুহে শাশ্বত সত্য বুলি স্বীকাৰ কৰি পটন্তৰ হিচাপে মানুহৰ মুখে মুখে চলি আছে।\nআমি আমাৰ পূৰ্ব বা অগ্ৰজ প্ৰভাৱশীল মহান ব্যক্তিসকলৰ মহান বাণীসমূহ অধ্যয়ন কৰাৰ বিশেষ তাৎপৰ্য আছে। কাৰণ, মহান ব্যক্তিসকলৰ বাণীসমূহ সিহঁতৰ জীৱন-অভিজ্ঞতাৰ নিৰ্যাস। সিহঁতে বাস্তৱ কৰ্মময় জীৱনত বিভিন্ন ঘাত-প্ৰতিঘাতৰ সন্মুখীন হৈ দীৰ্ঘদিনীয়া সংগ্ৰামৰ ফলত যি চিৰন্তন সত্যৰ উপলব্ধি কৰে বা জীৱন সম্পৰ্কে যি অভিজ্ঞতা লাভ কৰে, সেইবোৰ সিহঁতৰ মুখেদি স্বতঃস্ফূর্তভাবে বহিঃপ্ৰকাশ ঘটে। সেই বাণীসমূহ আমি থোৰতে পঢ়ি কোনো কষ্ট নোহোৱাকৈ সহজে জ্ঞান লাভ কৰিব পাৰো আৰু আমাৰ বাস্তৱ জীৱনত প্ৰয়োগ কৰি সফলতা লাভ কৰিব পাৰো। অৰ্থাৎ মহৎ লোকৰ বাণীসমূহ থুপাই থোৱা ধনৰ ভঁৰালৰ দৰে।\nআমি সাধাৰণ পঢ়োৱৈসকলে বিশেষকৈ স্কুলীয়া ছাত্ৰ-ছাত্ৰীসকলৰ উদ্দেশ্যে কেইজনমান মহান ব্যক্তিৰ কিছুসংখ্যক নিৰ্বাচিত বাণী বিভিন্ন উৎসৰ পৰা সংগ্ৰহ কৰি ‘মহান ব্যক্তিৰ বাণী’ শিৰোনামেৰে পুথি আকাৰে প্ৰকাশ কৰিলোঁ। আমি আশাবাদী যে পুথিখন অধ্যয়ন কৰি ছাত্ৰ-ছাত্ৰীসকলে মহৎ লোকৰ মূল্যৱান বাণীৰ দ্বাৰা অনুপ্ৰাণিত হৈ জীৱনৰ বাটত আগবাঢ়ি যাব পাৰিব।\nশেষত মূল্যবান ধানত পতান থকাৰ দৰে আমাৰ এই আঁচনিতো কিবা ভুল-ভ্ৰান্তি থাকিব পাৰে। কোনো শিক্ষক-শিক্ষয়িত্ৰী, অভিভাৱক-অভিভাৱিকা, ছাত্ৰ-ছাত্ৰী তথা শিক্ষাবিদসকলে আমাৰ ভূল-ত্রুটিবোৰ আঙুলিয়াই দি দিহা পৰামৰ্শ আগবঢ়ালে আমি পৰৱৰ্তী সংস্কৰণসমূহ অধিক সৰ্বাঙ্গসুন্দৰ কৰিবলৈ প্ৰতিশ্ৰুতিবদ্ধ।\nকমলপুৰ, বৰেপটা ৰাব্বি মছৰুৰ\nবিলাসী জীৱন যাপনত অভ্যস্ত হৈ পৰাটো হৈছে জীৱনৰ আটাইতকৈ দুখঃজনক ঘটনা।— চাৰ্লি চেপলিন\nনিজৰ ওপৰত বিশ্বাস নথকাজনে কোনো কামতে সফলতা অৰ্জন কৰিব নোৱাৰে।— নেপোলিয়ন বোনাপাৰ্ট\nমানুহৰ প্ৰতি ঘৃণা কৰাতকৈ মানুহৰ প্ৰতি উদাসীন হৈ থকাটো বেছি ডাঙৰ পাপ।— জৰ্জ বাৰ্ণাড শ্ব\nতুমি জীৱনত হয় আনন্দ পাবা, নহয় ক্ষমতা পাবা। জীৱনত দুয়োটা বস্তু কেতিয়াও একেলগে পাব নোৱাৰা।— ৰাফল্ ওৱালড’ এমাৰ্ছন\nনভবা-নিচিন্তাকৈ কেতিয়াও প্ৰতিশ্ৰুতি নিদিবা। কাৰণ এবাৰ প্ৰতিশ্ৰুতি দিয়াৰ পিছত জীৱন দি হ’লেও তাক ৰক্ষা কৰিব লাগে।— মহাত্মা গান্ধী\nযিজন মানুহে নিজকে নিজে একো শিকোৱা নাই তেওঁক আন কোনেও একো প্ৰয়োজনীয় কথা শিকাব নোৱাৰে।— ছাৰ জশুৱা ৰেণ্ডলচ্\nনিজকে নিজে উপদশে দিব পৰাজনেই জীৱনত উন্নতি কৰিব পাৰে।— স্বামী ৰাম তীৰ্থ\nআনৰ নিন্দা শুনিও শান্ত আৰু নীৰৱ হৈ থাকিব পৰা জনেই জ্ঞানী লোক।— টমাছ এ. কেম্পিছ\nমূৰ্খলোকে সুন্দৰ পোছাক পিন্ধি জ্ঞানীৰ সভাতো স্থান পায়। কিন্তু তেওঁৰ সেই স্থান তেতিয়ালৈকে থাকে যেতিয়ালৈকে তেওঁ কথা নকয়।— চানক্য\nকিতাপ হ’ল যৌৱনৰ খাদ্য, বৃদ্ধকালৰ আনন্দ, সমৃদ্ধিৰ অলংকাৰ, বিপদৰ সময়ত সান্ত্বনা আৰু ঘৰৰ বাহিৰত উত্তম ভ্ৰমণ-সংগী।— চিচাৰো।\nআনন্দই মুখ উজ্জ্বল কৰে; শোকে অন্তৰ ধ্বংস কৰে।— লক্ষ্মীনাথ বেজবৰুৱা\nসুকুমাৰ কলা হ’ল এনে এবিধ বস্তু যাক সৃষ্টি কৰিবলৈ মানুহৰ হাত, হৃদয় আৰু মগজুৱে একেলগে কাম কৰিব লগা হয়।— জন ৰাস্কিন\nতুমি যদি মানুহ এজনক পৰীক্ষা কৰিব বিচৰা, তেন্তে তেওঁক অলপ ক্ষমতা দি চাব পাৰা।—- আব্রাহাম লিংকন\nসৎ লোকেই সুখী লোক, কাৰণ সৎ হ’লেই সুখী হ’ব পাৰি।— প্লেটো\nমই প্ৰতিভাবান লোকৰ দৰে চিন্তা কৰোঁ, বিশিষ্ট ব্যক্তিৰ দৰে লিখো আৰু শিশুৰ দৰে সঁচা কথা কওঁ।— ব্লাদিমিৰ নবোকভ\nএশ বছৰ জীয়াই থকা অসৎ আৰু অসংযত লোকৰ জীৱনতকৈ, চৰিত্ৰপৰায়ণ লোকৰ এদিনেই শ্ৰেয়।— গৌতম বুদ্ধ\nউচ্চ বংশত জন্মি কি হ’ব যদি বিদ্যাহীন হয়। নীচ কুলত জন্ম লাভ কৰি যদি শাস্ত্ৰজ্ঞ হয়, তেন্তে দেৱতাসকলেও পূজা কৰে।— চানক্য\nআমাৰ বহুতো সম্পদ আছিল সেয়া গৌৰৱৰ কথা। যি আছিল তাক বঢ়াব পৰা নাই সেয়া দুখৰ কথা। কিন্তু যি আছিল তাক লোপ পাবলৈ দিয়াটো শোক আৰু লাজৰ কথা।—দেশভক্ত তৰুণ ৰাম ফুকন\nএকমাত্ৰ পৰিশ্ৰমেৰেহে সকলো জয় কৰিব পাৰি।— মহাকবি হোমাৰ\nকাৰো মৃত্যু উৰি যোৱা গংগা চিলনীৰ সৰি পৰা পাখি আৰু কাৰো মৃত্যু খহি পৰা পৰ্বতৰ চূড়া।— হেমাঙ্গ বিশ্বাস\nঈশ্বৰ বিশ্বাসীসকল পৰস্পৰে পৰস্পৰৰ ভাই-ভনী।— হজৰত মহম্মদ\nএনে সময় আছে যেতিয়া একো কোৱা উচিত নহয়। আকৌ এনে সময় আছে যেতিয়া কিছু কোৱা উচিত। কিন্তু এনেকুৱা কোনো সময় নাই যেতিয়া সকলো কোৱা উচিত।— লেটিন পটন্তৰ\nঈশ্বৰৰ প্ৰতি পূৰ্ণ বিশ্বাস স্থাপন কৰিব পৰাটোৱেই হৈছে জীৱনৰ শ্রেষ্ঠ কাম।— হজৰত মহম্মদ\nমানুহে জন্মতে ভাল হৈয়ে জন্মে, কিন্তু সমাজে তেওঁক বেয়া কৰে।— ৰুচো\nপোহৰ ঈশ্বৰৰ ছাঁ।— প্লেটো\nতোমাৰ দুখৰ কাৰণ যিয়েই নহওঁক কিয় তাৰ বাবে কেতিয়াও আনক আঘাত নকৰিবা। — গৌতম বুদ্ধ\nৰাজনীতি মাত্ৰ এটা মূহুৰ্তৰ বাবে, কিন্তু সমীকৰণ হ’ল শাশ্বত কালৰ বাবে । — এলবাৰ্ট আইনষ্টাইন\nপৃথিৱীৰ আটাইতকৈ বেয়া কাম হৈছে আনৰ সুনাম নষ্ট কৰা।— ৰামকৃষ্ণ পৰমহংস\nকাম কৰি যোৱাই হ’ল জীৱন। আনন্দ উপেভাগ কৰা আৰু যন্ত্ৰণা তাৰ ফল।— গ্যেটে\nসংঘাত নোহোৱাকৈ কোনো নাটক নহয়।— পটন্তৰ\nব্যক্তিত্ব আৰু ব্যক্তিস্বাৰ্থ চৰিতাৰ্থৰ বাবে দল সৃষ্টি কৰোতাজন সমাজ আৰু দেশৰ জঘন্য শত্ৰু। — মৌলনা আবুল কালাম আজাদ\nবিদ্যা মানৱ মনৰ দীপ্তি। ইয়াৰ পোহৰত মানুহে ধন, মান আৰু যশস্যা লাভ কৰে। — সত্যনাথ বৰা\nমুখ জপাই থাকিবলৈ সমৰ্থ হ’লে পানীৰ তলৰ মাছো বিপদত নপৰে।– কেৰিয়ান পটন্তৰ\nকৰ্মই উপাসনা আৰু হাঁহিয়েই জীৱন। যিজনে জীৱনত সুখ আৰু দুখক হাঁহিমুখে গ্ৰহণ কৰিব পাৰে, তেওঁহে জীৱনৰ সৌন্দৰ্য উপেভাগ কৰিব পাৰে।— চৰ্দাৰ ভল্লৱ ভাই পেটেল\nদুজন ব্যক্তিৰ মাজত থকা আটাইতকৈ কম দূৰত্বকেই হাঁহি বোলে।— ভিক্টৰ বৰ্গ\nশ্ৰম নকৰি আহাৰ খোৱা, চোৰ কৰি আহাৰ খোৱাৰ দৰে।— যীশু খ্ৰীষ্ট\nশিক্ষাই সুস্থ দেহত সুস্থ মনৰ সৃষ্টি কৰে।— এৰিষ্টটল\nকুলি চৰাইৰ সৌন্দৰ্য মাতত, পত্নীৰ সৌন্দৰ্য বিশ্বাসত, কুৰূপৰ সৌন্দৰ্য জ্ঞানত আৰু সাধুৰ সৌন্দৰ্য ক্ষমাত।— চানক্য\nসত্যৰ কাৰণে সকলো ত্যাগ কৰিব পাৰি, কিন্তু কোনো কাৰণতে সত্যক ত্যাগ কৰিব নালাগে।— স্বামী বিবেকানন্দ\nসত্যই সুন্দৰ আৰু সুন্দৰেই সত্য। — জন কীটচ্\nবিদ্যাৰ সমান বন্ধু নাই, পুত্ৰ-স্নেহৰ সমান স্নেহ নাই আৰু দৈৱৰ সমান বল নাই।— চানক্য\nআচলতে শিক্ষানুষ্ঠান হ’ল একোখন সৰু সমাজ। এনে সমাজৰ এক সুস্থ সবল পৰিৱেশত থাকি ছাত্ৰ-ছাত্ৰীসকলে যাতে উপযুক্ত শিক্ষা লাভ কৰিব পাৰে তাৰ প্ৰতি সকলোৱে চকু দিয়া উচিত।— জন ডিউই\nযাৰ যোগ্যতা যিমানে কম তেওঁৰ অহংকাৰ সিমানে বেছি।— ৰবীন্দ্ৰনাথ ঠাকুৰ\nতোমাৰ তিনিখন মুখমণ্ডল আছে। ইয়াৰ প্ৰথমখন পৃথিৱীয়ে দেখিবলৈ পায়, দ্বিতীয়খন তোমাৰ বন্ধু-বান্ধৱী আৰু পৰিয়ালে দেখিবলৈ পায় আৰু তৃতীয়খন তুমি কাকো নেদেখুওৱা। ই হৈছে তুমি প্ৰকৃততে কি তাৰ প্ৰতিফলন।— জাপানী পটন্তৰ\nএজন ভাল মানুহে হেজাৰজনী তিৰোতাক ভাল নেপায়। তেওঁ এজন নাৰীকে হেজাৰ ধৰণে ভাল পায়।— পাশ্চাত্য প্ৰৱচন\nতুমি তোমাৰ খং, অসন্তুষ্টি, দোষ আৰু আনক দোষাৰূপ কৰা এৰি দিয়া, দেখিবা তোমাৰ স্বাস্থ্য আৰু জীৱনৰ বহুত উন্নতি হৈছে।— চাৰ্লচ গ্লাচমেন\nমই পৰিপূৰ্ণ জীৱন নিবিচাৰোঁ। মই মাত্ৰ সুখী হ’ব বিচাৰোঁ সেইসকল বন্ধু-বান্ধৱীৰ সৈতে যিসকলে মোক ভাল পায় মোৰ গুণৰ কাৰণে।— স্পিৰিট চায়েন্স\nতুমি যদি সুখী হ’ব বিচৰা তেন্তে সেই সকলৰ লগত থাকা যিসকলে তোমাক হঁহুৱায়।— চীনদেশীয় প্ৰৱচন\nতোমাৰ ভৱিষ্যত তোমাৰ সন্মুখত আছে বৰফেৰে পৰিপূৰ্ণ পথাৰৰ দৰে। তুমি তোমাৰ প্ৰতিটো খোজ বৰ সাৱধানে দিবা কাৰণ তোমাৰ প্ৰতিটো খোজৰ চিন থাকি যাব।— জাপানী পটন্তৰ\nকোনো জাতি বা ৰাষ্ট্ৰ সফল হ’ব নোৱাৰে যদিহে ইয়াৰ শাসনভাৰ কোনো নাৰীৰ হাতত থাকে।— হজৰত মহম্মদ\nখঙে মানুহৰ সুখ চোৰ কৰে।— ইংলিচ প্ৰৱচন\nতুমি তোমাৰ মাকৰ লগত উচ্চ সুৰত কথা নাপাতিবা কাৰণ তোমাৰ মাকে তোমাক কথা ক’বলৈ শিকাইছে।— হজৰত আলী\nআমাৰ শৰীৰত এনে এক অংগ আছে যি নষ্ট হ’লে সমস্ত শৰীৰ আৰু মন নষ্ট হৈ যায়, সি হ’ল আমাৰ অন্তৰ।— হজৰত মহম্মদ\nঅসমৰ যি কৃষ্টি-সংস্কৃতি আছে তাক সংস্কৃত কৰিব লাগিব। যি নতুন আহিছে তাক অসমীয়া ঠাঁচত সজাই পৰাই গঢ়ি ল’ব লাগিব। তেতিয়াহে আমাৰ অসমীয়া কৃষ্টি-সংস্কৃতি আৰু সভ্যতাই পূৰ্ণতা পাব আৰু অসমীয়া জাতি জীয়াই থাকিব।— কলাগুৰু বিষ্ণু ৰাভা\nআমি দুখীয়া হ’ব পাৰোঁ কিন্তু যাতে অসৎ নহওঁ তাৰ প্ৰতি লক্ষ্য ৰাখিব লাগিব।— মাওঁ চে তুং\nকোনো মানুহইে ভাবিব নালাগে যে সমাজত তেওঁৰ কোনো প্ৰভাৱ নাই। তেওঁ এজন নগন্য মানুহ হ’ব পাৰে। কিন্তু তেওঁ যদি চিন্তা কৰে তেন্তে তেওঁ এটা শক্তিত পৰিণত হয়। তেওঁ আনৰ বাট পোহৰাব পাৰে।— হেনৰী জৰ্জ\nযিসকলে অতীতক মনত ৰাখিব নোৱাৰে, তেওঁলোকে ভুলকেই কৰি থাকে।— জৰ্জ মন্টানা\nমই এনেকুৱা বিদ্যা আৰু সাহিত্য কামনা কৰোঁ, যিয়ে মানুহৰ অন্তৰ প্ৰফুল্ল কৰিব পাৰে।— মহাত্মা গান্ধী\nকোনো কাম সুচাৰুৰূপে কৰাটোৱেই হৈছে সেই কামৰ পুৰস্কাৰ।— উইলিয়াম শ্বেক্সপীয়েৰ\nযি সমাজত মুক্ত নিৰ্ভীক সমাজ সচেতন বুদ্ধিজীৱিৰ সংখ্যা বেছি, সেই সমাজৰ ভৱিষ্যতৰ সম্ভাৱনা উজ্জ্বলতৰ।— হোমেন বৰগোহাঞি\nভয়ৰ জৰিয়তে জন্ম হোৱা ভক্তি কচুপাতৰ পানীৰ দৰেই ক্ষন্তেকীয়া।— হেম বৰুৱা\nযেতিয়ালৈকে লক্ষ লক্ষ মানুহ অনাহাৰ আৰু অজ্ঞানতাত ডুব গৈ থাকিব, তেতিয়ালৈকে মই প্ৰত্যেকজন মানুহকে বিশ্বাসঘাতক বুলি ক’ম।— স্বামী বিবেকানন্দ\nঅসমৰ প্ৰাণ হৈছে শংকৰগুৰু। তেওঁৰ ধৰ্ম, শিক্ষা, দীক্ষা, উচ্চ আদৰ্শ অসমীয়া জাতিয়ে গ্ৰহণ কৰক। তেহে অসম উধাব। বাহিৰা আদৰ্শ আৰু ধৰ্মই আমাক কেতিয়াও আগনবঢ়ায় ।– লক্ষ্মীনাথ বেজবৰুৱা\nমানুহে কিতাপ পঢ়িব লাগে দুটা কৰণত: এটা আত্মাৰ শান্তিৰ কাৰণে আৰু আনটো মনক সংযত কৰি ৰাখিবৰ কাৰণে।— হেম বৰুৱা\nযিজনে ঈশ্বৰক ভাল নেপায়, তুমি তেওঁৰ পৰা সাৱধানে থাকিবা। কাৰণ তেওঁ নিশ্চিতভাৱে কাকো ভাল পাব নোৱাৰে।—ইমাম শাফি\nচাৰিটা বস্তুয়ে মানুহক উন্নত কৰে, সেয়া হ’ল: বিদ্যা, দয়া, ধৈৰ্য আৰু সদ্ব্যৱহাৰ।— হজৰত মহম্মদ\nযিসকলে মোক ভালৰি বুলাবলৈ ছলনা কৰে সেই সকল ব্যক্তিৰ লগত থকাতকৈ মই অকলে থাকিবলৈ ভাল পাওঁ।— অজ্ঞাত\nএজনী পৰ্দাহীন নাৰীৰ কাৰণে চাৰিজন পুৰুষ যথা: তাইৰ দেউতা, ককায়েক, স্বামী আৰু ডাঙৰ পুত্ৰ নৰকলৈ যাব।—হজৰত মহম্মদ\nযিসকল লোকে গোচ (উৎকোচ) গ্ৰহণ কৰে সিহঁতে টকা পালে হাতৰ তলুৱাত হাগিবলৈ দিয়ে।—অধ্যাপক দিলীপ দাস\nপ্ৰেমত বিবেক অনুপস্থিত থাকে।— অজ্ঞাত\nতিনিটা বস্তু তুমি জীৱনত পুনৰাই পাব নোৱাৰাঃ মুখৰ পৰা ওলাই যোৱা মাত, পাৰ হৈ যোৱা সময় আৰু তোমাৰ যৌৱন।— ফৰাচী প্ৰৱচন\nসাধুতা হৈছে বৰ মূল্যৱান উপহাৰ। নীচ মানুহৰ পৰা ইয়াক আশা নকৰিবা।— স্পিৰিট চায়েন্স\nমাথো মৰা মাছহে সোঁতত ভাঁহি যায়।— স্পিৰিট চায়েন্স\nপ্ৰেম কৰিবৰ কাৰণে মানুহৰ জন্ম হৈছে আৰু ব্যৱহাৰ কৰিবৰ বাবে বস্তুৰ সৃষ্টি কৰা হৈছে, কিন্তু মানুহে বস্তুক প্ৰেম কৰে আৰু মানুহক ব্যৱহাৰ কৰে।— স্পিৰিট চায়েন্স\nপ্ৰশান্তভাৱে যন্ত্ৰণা সহ্য কৰিব পৰাটোৱেই হৈছে জীৱনৰ প্ৰধান গুণ।— মহাকবি বাল্মীকি\nপ্ৰাৰ্থনা কৰি মই ঈশ্বৰক বিৰক্ত কৰিব নোখোজো।— অৰ্চন ওৱেলচ্\nসদায় সত্য কথা ক’বা, সমগ্ৰ মানৱ জাতিক ভাল পাবা আৰু সিহঁতৰ মাজত পাৰ্থক্য নিবিচাৰিবা।— শ্ৰীমন্ত শংকৰদেৱ\nপৰীক্ষাত নকল কৰাটো যিমান দোষ আনজনৰ পৰা চাই লিখাটোও সিমানে দোষ।— ড০ জনচন\nঈশ্বৰক ভক্তি কৰাত জাতি অজাতি কোনো বিচাৰ নাই, কৃষ্ণক ভক্তি কৰাত সকলোৰে অধিকাৰ আছে।— শ্ৰীমন্ত শংকৰদেৱ\nযেতিয়া কোনোবা এজন মানুহ অধিক ভোকাতুৰ হয়, তেওঁ খুব ভাল আৰু সুস্বাদু খাদ্যৰ বাবে অপেক্ষা কৰিব নোৱাৰে।– ফ্রেঞ্চ কাফকা\nএটা জাতিৰ সমূহীয়া শিক্ষা কিতাপৰ ওপৰত নিৰ্ভৰ কৰে। চিন্তাৰ সংৰক্ষণ, স্থায়ীকৰণ আৰু সঞ্চাৰণৰ বাবে কিতাপেই একমাত্ৰ মাধ্যম।— ৰোজাৰ্চ\nআধ্যাত্মিক জীৱন হ’ল মৃত্যুক গ্ৰহণ কৰা প্ৰশিক্ষণ মাত্ৰ।— আৰ্থাৰ কোৱেষ্টলাৰ\nশিক্ষা হৈছে সুখ-দুখ অনুভৱ কৰিব পৰা ক্ষমতা।— প্লেটো\nআমাৰ মুখৰ ৰুটি যদি কোনোৱাই কাঢ়ি লয় তেন্তে তেওঁৰ ডিঙিত আঙুলি সোমাই সেয়া উলিয়াই অনা আমাৰ কৰ্তব্য।— প্ৰেম চান্দ\nনৈতিকতাই হৈছে ধৰ্মৰ মূলমন্ত্ৰ। ইয়াৰ বাহিৰে কোনো ধৰ্ম থাকিব নোৱাৰে।— বি. আৰ. আম্বেদকাৰ\nইতিহাস দৰাচলতে মানৱ জাতিৰ অপৰাধ, মূৰ্খতাৰ তালিকাৰ বাহিৰে আন একো নহয়।–এডৱাৰ্ড গিবন\nজীৱনত কৃতকাৰ্যতা লাভ কৰাটো গৌৰৱৰ কথা নহয়। অকৃতকাৰ্যতাৰ পৰা সফলতা লাভ কৰিবলৈ চেষ্টা কৰোটোহে ডাঙৰ কথা।— কাৰ্লাইল\nমানুহ এজন নমৰালৈকে কেতিয়াও সুখী বুলি নক’বা। খুব বেছি তেওঁ এজন ভাগ্যবান মানুহ বুলি ক’ব পাৰা।— ছোলন\nপ্ৰতিটো কিতাপৰ আঁৰত এজন মানুহ থাকে। মানুহজনৰ আঁৰত একোটা জাতি থাকে। জাতিটোৰ আঁৰত প্ৰাকৃতিক আৰু সামাজিক বাতাবৰণ থাকে। আচলতে এই সকলোবোৰৰ প্ৰভাৱ একোটা কিতাপত প্ৰতিফলিত হয়।— উইলিয়াম জে. লং\nতুমি নঞাৰ্থক মানুহৰ লগত যিমানেই কম মিলা-মিছা কৰিবা সিমানেই তোমাৰ জীৱনটো শান্তিপূৰ্ণ হ’ব।— স্পিৰিট চায়েন্স\nএজন মানুহ যেতিয়া কাৰোবাৰ দ্বাৰা আঘাতপ্ৰাপ্ত হয়, তেতিয়া সি প্ৰায় সকলো মানুহকে ভয় পাবলৈ ধৰে।— স্পিৰিট চায়েন্স\nযিজন মানুহ তোমাৰ প্ৰতি যত্নবান, তেওঁক কেতিয়াও দূৰলৈ ঠেলি নিদিবা কাৰণ সি পুনৰাই তোমাৰ ওচৰলৈ নাহে।— কিউৰিঅ’ ডট কম\nপ্ৰতিজন ব্যক্তিৰে আনক সুখী কৰাৰ সামৰ্থ আছে। কিছুমানে ঘৰৰ ভিতৰলৈ সোমাই সুখী কৰে আন কিছুমানে ঘৰৰ পৰা ওলাই সুখী কৰে।— কিউৰিঅ’ ডট কম\nমই সুখী কাৰণ মই যি নহওঁ তাৰ ভাও নিদিওঁ।— মনোনিম মেনোনিমাচ\nকাৰোবাৰ পৰা সুখ পোৱাটোৱেই সম্পৰ্ক নহয়। সম্পৰ্ক হ’ল তোমাৰ সুখ ভগাই লোৱা ব্যক্তিসকলৰ লগতহে।— অসমীয়া প্ৰৱচন\nসুখী হ’বৰ বাবে কোনো চমু বাট নাই। সুখী হোৱাৰ বাটত কিছু কষ্ট আৰু যন্ত্ৰণা থাকে।— স্পিৰিট চায়েন্স\nযিসকলে পৰকালত বিশ্বাস ৰাখে তেওঁ যেন ভাল কথা কয়, নহয় নীৰৱ থাকে।— বোখাৰী শ্বৰিফ\nনৈতিকতা শিক্ষাৰ মেৰুদণ্ড হোৱা উচিত। শিক্ষাৰ যোগেদি ব্যক্তিৰ নৈতিক চৰিত্ৰ গঠনত গুৰুত্ব দিব লাগে।— প্লেটো\nসপোন দেখি ছবি আঁকি থকা শিল্পীৰ দ্বাৰা আজি আমাৰ কাম নহয়। নিজৰ তেজেৰে পুৱাৰ ৰঙা বেলিৰ ছবি আাঁকিব পৰা শিল্পীহে আমাক লাগে।— জ্যোতিপ্ৰসাদ আগৰৱালা\nমোৰ শ, শ, হাজাৰ, হাজাৰ লোক ধ্বংস হৈ যাওঁক, তথাপি সত্যৰ জয় হওঁক।— মহাত্মা গান্ধী।\nদেশৰ দৰিদ্ৰতা, অজ্ঞানতা, গুচাবৰ প্ৰধান উপায় শিক্ষা। শাৰীৰিক, মানসিক, আৰু আৰ্থিক উন্নতিৰ উপায় হ’ল শিক্ষা।— আনন্দচন্দ্ৰ আগৰৱালা\nসুন্দৰ, ঘৃণিত, উদাৰ বা নীচ উগ্ৰ চিত্তপ্ৰসাৰী গহন বা বিকৃত বস্তু এনেকি অবস্তুত এনে একো নাই যিটো কবিৰ ভাৱনাৰ দ্বাৰা ভাৱিত হৈ লোক সমাজত ৰস ৰূপে প্ৰতীত নহয়।— আচাৰ্য ধনঞ্জয়\nঅকল মানসিক বা বুদ্ধি-জ্ঞান চৰ্চাত আবদ্ধ থাকিলেই প্ৰকৃত শিক্ষা নহয়। শিক্ষা নৈতিক আৰু দৈনিক জীৱনৰ লাগতিয়াল অৰ্থাৎ আধ্যাত্মিক আৰু সাংসাৰিক জীৱন যাত্ৰাৰ কার্য্যবোৰৰ সহায়ক হ’ব লাগে।— লক্ষ্মীনাথ বেজবৰুৱা\nবৰ্বৰ জাতিৰ বাহিৰে সমগ্ৰ ভূমণ্ডলৰ মানৱ জাতিক পৰিচালনা কৰে কিতাপে।— ভলটেয়াৰ\nযাৰ দুই চকু ফুটিল তেওঁ প্ৰকৃত অন্ধ নহয়, যি নিজৰ দোষ ঢাকি ৰাখি আনৰ দোষ খুচৰি ফুৰে তেঁৱেই প্ৰকৃত অন্ধ।— মহাত্মা গান্ধী\nবেলি মাৰ যায়, কিন্তু গ্ৰহ-উপগ্ৰহই তাৰ প্ৰতিবিম্বৰেই বাটৰুৱাক বাট দেখুৱায়। কোনো ব্যক্তি পৃথিৱীত নাইকীয়া হয়, কিন্তু তেওঁৰ মানসিক বিকাশৰ জেউতি বা প্ৰতিবিম্বই পুৰুষানুক্ৰমে মানৱ জাতিক পোহৰ দি থাকে।— ড০ বাণীকান্ত কাকতি\nপ্ৰচুৰ ধন-সম্পদৰ মাজত কোনো সুখ নাই। মনৰ সন্তুষ্টিৰ মাজত প্ৰকৃত সুখ নিহিত হৈ আছে।— হজৰত মহম্মদ\nমানুহক অধ্যয়ন কৰিব জানিলেই প্ৰকৃত জ্ঞান লাভ হয় আৰু সেই উপলব্ধিয়েই প্ৰকৃত সাহিত্য সৃৃষ্টিৰ উপাদান।— মেক্সিম গোৰ্কী\nযিয়ে মানৱ জীৱনৰ সুখ, শান্তি আৰু আনন্দ যোগান ধৰি আনন্দৰ পৰা আনন্দলৈ লৈ যায় সিয়েই প্ৰকৃত সংস্কৃতি।— জ্যোতিপ্ৰসাদ আগৰৱালা\nপ্ৰেমে যদি বেদনাও আনে তথাপি তাত আস্থা ৰাখিবা।— ৰবীন্দ্ৰ নাথ ঠাকুৰ\nমোক তেজ দিয়া, মই তোমালোকক স্বাধীনতা দিম।— নেতাজী সুভাষ চন্দ্ৰ বসু\nমদ্যপান অস্থায়ী আত্মহত্যাৰ লেখীয়া, সি যি সুখ কঢ়িয়াই আনে সি প্ৰকৃততে দুখহে।— বাৰ্টাণ্ড ৰাছেল\nসেইজনলৈ ভয় কৰিবা যিজনে ঈশ্বৰক ভয় নকৰে।— আব্দুল কাদেৰ\nমানুহে তোমাক নেজানে বুলি দুখ নকৰিবা। তুমি এনে কাম কৰি যোৱা যেন সেই কামে তোমাক মানুহে জনাৰ যোগ্য কৰে।— কনফুচিয়াচ\nভয়ক জয় কৰিব পৰাটোৱেই হ’ল মানুহৰ প্ৰধান কৰ্তব্য।— কাৰ্লাইল\nতুমি নোপোৱা বস্তুৰ কাৰণে অসন্তুষ্ট নহ’বা আৰু যি পাইছা তাক লৈ অহংকাৰ নকৰিবা।—- আল কোৰাণ\nমানুহৰ ভুল-ভ্ৰান্তিৰ পৰা তেওঁৰ চৰিত্ৰ জানিব পাৰি।— কনফুচিয়াচ\nঅহিংসাই পৰম ধৰ্ম।— মহাত্মা গান্ধী\nনিজকে কেতিয়াও ভয় নকৰিবা। জীৱন-যাপন প্ৰক্ৰিয়াত নিজৰ ব্যক্তিত্বক আনৰ মঙ্গলৰ কাৰণে সম্পূৰ্ণৰূপে বিকশিত কৰি তুলিবা।— হেমাৰ শ্বল্ড\nতুমি যি হ’ব বিচৰা তাৰ বাবে সাধনা কৰি যোৱা, তোমাৰ সাধনাৰ দীপ্তিত পোহৰ বিচাৰি মানুহ তোমাৰ ওচৰলৈ আহিবই।— স্পিৰিট চায়েন্স\nতুমি যদি জীৱনত জ্ঞানী হ’বলৈ ইচ্ছা কৰা তেনেহ’লে প্ৰথমে জিভাক শাসন কৰা।—লেভষ্টাৰ\nচিগাৰেটৰ এটা মূৰত জুই থাকে আৰু আনটো মূৰত থাকে এজন মূৰ্খ।— জৰ্জ বাৰ্ণাড শ্ব\nআশা আছে বাবেই পৃথিৱীখন ইমান ধুনীয়া।— হেম বৰুৱা\nকথা কোৱাৰ আগতে শুনি ল’বা। লিখাৰ আগতে ভাবিবা। খৰচ কৰাৰ আগতে উপাৰ্জন কৰিবা। সমালোচনা কৰাৰ আগতে সকলোকে ক্ষমা কৰিবা। মৃত্যুৰ আগতে সমাজক যি পাৰা দি যাবা।— উইলিয়াম আৰ্থাৰ ৱাৰ্ড\nশত্ৰুৰ চুম্বনতকৈ বন্ধুৰ আঘাতো শ্ৰেয়।— টমাচ বেকেট\nআশা থাকিলে বিৰহ-বেদনাকো সহ্য কৰিব পাৰি।— মহাকবি কালিদাস\nমই পৃথিৱীত নিজৰ বাহিৰে আন কাকো সমালোচনা বা ভৰ্ৎসনা কৰিব নোখোজো কাৰণ মই নিজৰ দোষবোৰ যিমান জানো আন কাৰো দোষ সিমান ভালকৈ নাজানো।— উইলিয়াম শ্বেক্সপীয়েৰ\nপ্ৰকৃত সাধুতা হৈছে লগৰ মানুহক ভাল পোৱাটো। প্ৰকৃত জ্ঞান হৈছে লগৰ মানুহক জনাটো।— কনফুচিয়াচ\nকালিৰ কথাত শোক কৰি থাকিলে আজিও হেৰাব, বৰ্তমানৰ সদ ব্যৱহাৰ কৰা।—লক্ষ্মীনাথ বেজবৰুৱা\nনিজৰ সুখেই যাৰ লক্ষ্য, তেওঁ এজন অসৎ লোক, আনৰ প্ৰশংসা পোৱাটো যাৰ লক্ষ্য তেওঁ এজন দুৰ্বল লোক, আনৰ সুখেই যাৰ জীৱনৰ লক্ষ্য তেওঁ এজন সৎ লোক।— লিও টলষ্টয়\nপ্ৰকৃত প্ৰেম সাগৰৰ দৰে সীমাহীন। এই প্ৰেম উঠা-নমা কৰি আটাইবোৰ সীমা আৰু সীমান্ত অতিক্ৰম কৰি সমগ্ৰ জগতকে আগুৰি ধৰে।— মহাত্মা গান্ধী\nভৱিষ্যত ভাবি বৰ্তমানটো ধ্বংস কৰা মূৰ্খামী, যি বৰ্তমান সেয়াহে সত্য।— ওমৰ খৈয়াম\nজীৱন জুখিবা হাঁহিৰে, চকুলোৰে নহয়। আয়ুস জুখিবা কামেৰে, বছৰেৰে নহয়।— লক্ষ্যধৰ চৌধুৰী\nহাঁহিমুখে পৰাজয় বৰণ কৰোঁতাজনহে বিজেতা।— এলবাৰ্ট হুৱ\nভাগ্যক নহয়, বিশ্বাস কৰিবা তোমাৰ শক্তিক।— লক্ষ্মীনাথ বেজবৰুৱা\nসমাজৰ অৰ্দ্ধাংশক ৰান্ধনি ঘৰত আৱদ্ধ কৰি কোনো জাতিয়েই প্ৰগতিৰ পথত আগবাঢ়ি যাব নোৱাৰে।— লেলিন\nঘৰ সাজিবলৈ ওখ ভেঁটি কৰি ল’ব লাগে। সেইদৰে কথা প্ৰকাশ কৰাৰ আগতে মনতে এবাৰ দকৈ চিন্তা কৰা উচিত।— ইভান বুনিল\nপাৰিম বুলি যিজনে বিশ্বাস কৰিব পাৰে তেঁৱেই জয়লাভ কৰিব পাৰে।— ভাৰ্জিল\nনিঃসঙ্গ জীৱন আৰু নিৰানন্দ সময়ৰ বাবে কিতাপেই মানুহৰ একমাত্ৰ বিশ্বস্ত সঙ্গী।— হোমেন বৰগোহাঞি\nএহেজাৰ বন্দুকৰ গুলিতকৈ মই এখন বাতৰি কাকতকহে বেছি ভয় কৰোঁ।— নেপোলিয়ন বোনাপাৰ্ট\nজ্ঞানী মানুহে মূৰ্খৰ পৰাও বহু কথা শিকে কিন্তু মূৰ্খই জ্ঞানীৰ পৰা একো কথা শিকিব নোৱাৰে। জ্ঞানীয়ে মূৰ্খই কৰা ভুলবোৰ পৰিহাৰ কৰি চলে, কিন্তু মূৰ্খই জ্ঞানীৰ কৃতকাৰ্যতাক অনুসৰণ কৰি চলে।— কটো এলভাৰ\nলিখা-পঢ়া শিকি অকল নিজে শিক্ষিত হ’লেই নহ’ব, নিজে পোৱা শিক্ষাৰ মহান আদৰ্শ আনকো বিলাই দিব লাগিব।— ভল্টেয়াৰ\nঅসম্ভৱ শব্দটো মূৰ্খৰ অভিধানতহে পোৱা যায়।— নেপোলিয়ন বোনাপাৰ্ট\nনিজক অজৰ-অমৰ বুলি বিদ্যা আৰু ধন উপাৰ্জনৰ চিন্তা কৰিব লাগে আৰু মৃত্যুয়ে চুলিত ধৰি আছে বুলি জানি ধৰ্মাচৰণ কৰিব লাগে।— চানক্য\nআঁঠকাঢ়ি জীয়াই থকাতকৈ মৃত্যুয়েই শ্ৰেয়।— মাও চে টুং\nখং নকৰিবা নিজেই সৰ্বনাশ হ’বা। অহংকাৰ নকৰিবা পতন হ’বা। কাকো ঘৃণা নকৰিবা নিজেও ঘৃণিত হ’বা। ফাঁকি নিদিবা ফাঁকত পৰিবা।— স্বামী বিবেকানন্দ\nমানুহৰ লগত হাঁহিমুখে কথা কোৱাটোও এক প্ৰকাৰৰ উপাসনা।— হজৰত আলি\nসাজ-পোছাকেই হ’ল তিৰোতাৰ একমাত্ৰ ঔষধি যিয়ে তাইৰ অপকাৰতকৈ বেছি উপকাৰ কৰে।— ৰিচটাৰ\nজীৱটো পৰিপূৰ্ণ কৰিবলৈ তিনিটা বস্তুৰ দৰকাৰ: জ্ঞান, ক্ষমতা আৰু প্ৰাৰ্থনা।— এফ. এমিয়েল\nএজন প্ৰেমিক নথকা যুৱতী বিচাৰি পোৱা সহজ, কিন্তু এজনী যুৱতী বিচৰা টান যাৰ এজনেই প্ৰেমিক।— লা ৰুচফুকো\nঅতি দৰ্পৰ কাৰণে ৰাৱণ মৰিল। অভিমানৰ কাৰণে কৌৰৱসকলৰ বিনাশ হ’ল। অতি দানৰ কাৰণে বালিয়ে পাতাললৈ গ’ল। গতিকে সকলোৰে অতিমাত্ৰা গৰ্হিত আৰু নিন্দনীয়।— চানক্য\nপণ্ডিত লোক এজনৰ চিয়াহী শ্বহিদৰ তেজতকৈয়ো পৱিত্ৰ।— হজৰত মহম্মদ\nআমাৰ জীৱনৰ গুৰুত্বপূৰ্ণ ঘটনাটো যেতিয়া ঘটে তেতিয়া আমি আমাৰ মনটোক জোকাৰি দিব পৰা এজন মানুহ লগ পাওঁ।— এবাৰ ছন\nআমিয়েই আমাৰ ভাগ্যৰ গৰাকী।— মহাত্মা গান্ধী\nসেইজনেই শিক্ষক যিজনে অতি কঠিন বিষয় অতি সহজকৈ বুজাব পাৰে।— ৰালফ ওৱালড’ এমাৰচন\nতুমি তোমাৰ লক্ষ্যত উপনীত হ’বলৈ হৃদয়ক সাহসী কৰি তোলা, তেতিয়া দেখিবা যে তুমি কেতিয়াও অকৃতকাৰ্য নোহোৱা।— উইলিয়াম শ্বেক্সপীয়েৰ\nকথা সংক্ষেপে কোৱাটোৱেই বুধিয়কৰ কাম।— উইলিয়াম শ্বেক্সপীয়েৰ\nকথা কমকৈ ক’বা, কাম বেছিকৈ কৰিবা, আনক উপদেশ কমকৈ দিবা, সৎ লোকৰ উপদেশ বেছিকৈ শুনিবা।— চক্ৰেটিছ\nভোকাতুৰ মানুহ এজন ৰাজনীতিৰ ভাল উপদেষ্টা হ’ব নোৱাৰে।— এলবাৰ্ট আইনষ্টাইন\nসৰস্বতী পূজা কৰি জ্ঞানী হ’বলৈ যত্ন কৰাতকৈ দুখন কিতাপ পঢ়া বেছি ভাল।— হেম বৰুৱা\nমাতৃভাষাৰ সেৱাই আমাৰ দেশৰ সেৱা, আমাৰ ৰাষ্ট্ৰীয় জীৱনৰ বিজয় পতাকাৰ লুপ্ত গৌৰৱ উদ্ধাৰেই আমাৰ জীৱনৰ কৰ্তব্যৰ শিৰত মুকুট।— লক্ষ্মীনাথ বেজবৰুৱা\nযি মানুহে বিপদক ভয় কৰে, তেনে মানুহক বিপদে কেতিয়াওঁ লগ এৰা নিদিয়ে।— জৰ্জ বাৰ্ণাড শ্ব\nযেতিয়া এটা জাতিয়ে দেখ-দেখকৈ ঈশ্বৰক পিঠি দিয়ে আৰু সাংসাৰিক সুখ উন্নতিত লিপ্ত থাকে তেতিয়া ই ধ্বংসৰ মুখত পৰে।— ড০ সবৰ্বপল্লী ৰাধাকৃষ্ণন\nসততাৰ সংজ্ঞা দিয়াতকৈ তাক চিনি পোৱাটো বেছি সহজ।— এইচ অভেন\nবেয়া কাম কৰি প্ৰখ্যাত হোৱাতকৈ নাম নাইকীয়া হোৱাও ভাল।— কালিৰাম মেধি\nজীৱন বিচিত্ৰ। বিচিত্ৰ জীৱন আৰু জীৱন ধাৰাৰ অভিজ্ঞতাই হৈছে সৃষ্টিৰ সমান। সৃষ্টিৰ বাবে প্ৰয়োজন প্ৰেৰণাৰ।— হেম বৰুৱা\nঈশ্বৰ মন্দিৰত নাই, ঈশ্বৰ আছে মানুহৰ অন্তৰত। বিচাৰিব জানিলেই হ’ল।— তুলসী দাস\nজীৱিত মানুহক আমি সন্মান কৰা উচিত। কিন্তু মৃতকৰ বিষয়ে সত্যৰ বাহিৰে আন একো কোৱা উচিত নহয়।— ভলটেয়াৰ\nনিজকে সদায় আনন্দত ৰাখিবা। আনন্দময়, উৎসাহী আৰু শক্তিমন্তৰ কাৰণেহে এই জগতখন, দুৰ্বলীৰ বাবে নহয়।— এমাৰছন\nপৃথিৱীত কিবা ডাঙৰ কাম কৰিব খুজিলে জীৱনৰ আগডোখৰত সাধনা কৰিবই লাগিব আৰু সাধনাৰ সাৰুৱা ক্ষেত্ৰ হৈছে নীৰৱতা।— ড০ বাণীকান্ত কাকতি\nদুৰ্বলীয়ে কেতিয়াও ক্ষমা কৰিব নোৱাৰে। একমাত্ৰ শক্তিমন্তৰ পক্ষেহে ক্ষমা কৰাটো সম্ভৱ।— মহাত্মা গান্ধী\nসঙ্গীতে মনক আনন্দ দিয়ে আৰু শান্তি দিয়ে যি স্বাস্থ্যৰ বাবে উপকাৰী।—ভিক্টৰ হাগো\nমুনিৰো মতিভ্ৰম হয়।— প্ৰৱচন\nপ্ৰাকৃতিক দৃশ্য উপেভাগ কৰিলেহে জীৱনৰ সঞ্জীৱনী শক্তি বাঢ়ে আৰু মন পবিত্ৰ হয়।— হেম বৰুৱা\nআৱশ্যকীয় ব্যৱহাৰ, উচিত পৰিচালনা আৰু অনুশীলন নহ’লে সকলো কামতে মামৰে ধৰে।— অম্বিকাগিৰি ৰায় চৌধুৰী\nএই ধাৰণা ভুল যে সুযোগ দ্বিতীয় বাৰৰ বাবেও আহিব।— চাম ফোৰ্ট\nএশ মূৰ্খ পুত্ৰতকৈ এজন গুণবান পুত্ৰ ভাল। এটা মাত্ৰ চন্দ্ৰই অন্ধকাৰ নাশ কৰে। অগণন তৰায়ো নোৱাৰে।— চানক্য\nপাপৰ পৰিণাম প্ৰকাশ নোহোৱালৈকে পাপীয়ে পাপক কল্যাণ বুলিলেই ভাৱে, কিন্তু পৰিণাম স্পষ্ট হ’লে দুখ ভোগ কৰে।— গৌতম বুদ্ধ\nবন্ধুৰ পৰা অনবৰতে সজ উপদেশ শুনি থাকিব লগা হ’লে বন্ধুত্ব টিকি থকা টান হৈ পৰে।—- ৰবাৰ্ট লীণ্ড\nযিজনে নিজকে জ্ঞানী বুলি ভাৱে, তেওঁতকৈ মূৰ্খলোক পৃথিৱীত দ্বিতীয়জন নাই।— ভলটেয়াৰ\nআত্মসংযমৰ অনুশীলনেই হ’ল সভ্যতা।— ডব্লিউ. বি. ইয়েটচ\nসদায় এনে কাম কৰিবলৈ চেষ্টা কৰা যিটো কাম কৰিবলৈ তুমি ভয় কৰা।— এমাৰ্ছন\nহৃদয়ৰ এনে কিছু নিজস্ব যুক্তি আছে যিবোৰ মগজুয়ে কেতিয়াও বুজি নাপায়।— ব্রেইজ পাস্কেল\nঅৰ্থহীন জীৱন মৃত্যুৰ নামান্তৰ।— গ্যেটে\nযি মানুহ নিজেই নিজৰ আটাইতকৈ ভাল বন্ধু তেওঁ নিঃসঙ্গতা ভাল পায়। যি মানুহ নিজেই নিজৰ ডাঙৰ শত্ৰু তেওঁ নিঃসঙ্গতাক ভয় কৰে।— এৰিষ্টটল\nবৰ্তমান যুগত প্ৰায় প্ৰতিজন মানুহেই পঢ়িব পাৰে, কিন্তু মুষ্টিমেয় মানুহেহে চিন্তা কৰিব পাৰে।— এলফেডো অ’ট্ৰভিয়ান\nযিবোৰ মানুহৰ ধৰ্ম আছে আৰু সেই ধৰ্মত বিশ্বাস আছে, সেইজন মানুহ ভাগ্যৱান।— এন. ফ্রাঙ্ক\nস্কুল-কলেজত শিকা সকলো কথা পাহৰি যোৱাৰ পিছত যিখিনি কথা মনত থাকি যায় সেইখিনিয়েই হ’ল প্ৰকৃত শিক্ষা।— বি. এফ. স্কিনাৰ\nমূৰ্খই ক্ষমাও নকৰে, নাপাহৰেও। সৰল স্বভাৱৰ অজলা মানুহে ক্ষমাও কৰে, পাহৰেও। জ্ঞানীয়ে ক্ষমা কৰে কিন্তু নাপাহৰে।— টমাছ চাজ\nপ্ৰত্যেক মানুহেই ভাৱে যে ঈশ্বৰ তেওঁৰ পক্ষত আছে। — জা আনুই\nমানুহৰ যিবোৰ অনুভূতি প্ৰকাশ কৰা অসম্ভৱ, সেইবোৰক সামান্যভাৱে হ’লেও প্ৰকাশ কৰিব পাৰে মাত্ৰ দুটা বস্তুয়ে: প্ৰথমটো হ’ল নীৰৱতা আৰু দ্বিতীয়টো হ’ল সংগীত।— অল্ডছ হালী\nমুখৰ সৌন্দৰ্যৰ লগত অন্তৰৰ সৌন্দৰ্যৰ মিল নাথাকিলে কোনো নাৰীয়েই সুন্দৰ হ’ব নোৱাৰে।— জৰ্জ বাৰ্ণাড শ্ব\nঈশ্বৰে সেইসকলক ঘিণ কৰে যিসকলে নিজৰ প্ৰশংসা গাই ফুৰে।— ক্লিমেন্ট\nতগৰ আৰু চন্দনৰ গোন্ধ অতি সামান্য। কিন্তু চৰিত্ৰবান লোকৰ গোন্ধ অতি উত্তম । সেই সুগন্ধ দেৱতাসকলৰ মাজতো প্ৰৱাহিত হয়।— গৌতম বুদ্ধ\nশিশু হ’ল এখন কিতাপ যাৰ প্ৰতিটো পৃষ্ঠা শিক্ষকে অধ্যয়ন কৰিব লাগিব।— ৰুছো\nযিজন লোকে নিজৰ মূৰ্খতা, শক্তিহীনতা, ক্ষুদ্ৰতা উপলব্ধি কৰিব পাৰে তেঁৱেই প্ৰকৃত জ্ঞানী।— লক্ষ্মীনাথ বেজবৰুৱা\nস্বদেশ আৰু স্বজাতিৰ উন্নতিৰ সিংহ-দুৱাৰ হৈছে মাতৃভাষা।— পি. বি. শ্যেলী\nজুয়ে যেনেকৈ খৰি পুৰি ছাই কৰি দিয়ে সেইদৰে হিংসাই মানুহৰ সৎগুণবোৰ নাইকীয়া কৰে।— হজৰত মহম্মদ\nযিজন মানুহক তুমি ভাল নোপোৱা সেইজনৰ বিষয়ে ভাবি এক মূহুৰ্ত সময়ো নষ্ট নকৰিবা।— আইজেনহাৱাৰ\nএটা সৰু ফুটাৰ মাজেদি যেনেকৈ পোহৰ দেখা যায়, তেনেকৈ সৰু-সুৰা কথাৰ মাজেদি মানুহৰ চৰিত্ৰ প্ৰকাশ পায়।— লৰ্ড এভেৰেৰী\nসকলো কামতে পৰিকল্পনাহে আচল কথা। সুস্থিৰ পৰিকল্পনা অবিহনে শক্তি, অৰ্থ সকলো অথলে যায়।— কৃষ্ণকান্ত সন্দিকৈ\nপাৰিলে সজ কথা আলোচনা কৰিবা, নহ’লে মনে মনে থাকিবা।— পাইথাগোৰাচ\nসকলো কিতাপকে দুটা ভাগত ভগাব পাৰি: এঘন্টাৰ কিতাপ আৰু সৰ্বকালৰ কিতাপ।— জন ৰাস্কিন\nঅন্যায় শেষ কৰা কিন্তু নিজক শেষ কৰি নহয়।— প্ৰেম চান্দ\nএটা বন্দুকৰ গুলিতকৈ এটোপাল চিয়াঁহীৰ মূল্য বেছি।— মাদাৰ টেৰেছা\nনাৱত উঠাৰ আগতে নাওঁখন আৰু বঠাপাত চাই ল’ব লাগে। নির্বুদ্ধিতাৰ বাহিৰে আন কোনো পাপ নাই। — অস্কাৰ ওৱাইল্ড\nশব্দবোৰ মানুহৰ কন্যা, কিন্তু বস্তুবোৰ ঈশ্বৰৰ সন্তান।— চেমুৱেল মেডেল\nযি হাঁহিব নেজানে তেওঁ হয় দেৱতা, নহয় চয়তান।— উইলিয়াম শ্বেক্সপীয়েৰ\nমানুহ যিমানে পঢ়িবলৈ শিকে সিমানে ভাবিবলৈ শিকে।— পণ্ডিত জৱাহৰলাল নেহৰু\nএপাচি বিদ্যাতকৈ এমুঠি সততাৰ মূল্য বহুত বেছি।— জৰ্জ হাৰ্বাট\nশৰীৰ, মন আৰু আত্মাৰ বিকাশ সাধনেই শিক্ষাৰ মূল লক্ষ্য হোৱা উচিত।— মহাত্মা গান্ধী\nশিষ্টাচাৰৰ দ্বাৰা প্ৰত্যেক মানুহেই জীৱনত উন্নতি কৰিব পাৰে।— উইলিয়াম শ্বেক্সপীয়েৰ\nকোনো মানুহকে সম্পূৰ্ণৰূপে অনুসৰণ নকৰিবা। প্ৰত্যেক মানুহৰে সৎগুণ যেনেকৈ আছে, তেনেকৈ অসৎ গুণো আছে। অসৎখিনি বাদ দি সৎখিনি বাছি ল’ব পৰাটোতহে মানৱতাৰ কৃতিত্ব।— হেম বৰুৱা\nনম্ৰতা সজ ব্যৱহাৰৰ অনুপান।— সত্যনাথ বৰা\nআনে তোমাক সহায় কৰিব নোৱাৰে। তুমি নিজেই তোমাৰ সহায় হোৱা।— গৌতম বুদ্ধ\nক্ষমতাই মানুহক দুৰ্নীতিপৰায়ণ নকৰে। মূৰ্খইহে ক্ষমতাক কলুষিত কৰে।— জৰ্জ বাৰ্ণাড শ্ব\nশত্ৰুক ভাল পাবলৈ শিকা।— যীশু খ্ৰীষ্ট\nতুমি সাহসী হোৱা কাৰোবাক হত্যা কৰিবলৈ নহয়, তুমি ঘিণ কৰাজনক প্ৰেমেৰে আকোঁৱালি ল’বলৈহে। প্ৰেমে কাৰো মাজত বিভাজন নানে; বৰং ই ঈশ্বৰৰ সৈতে আমাক সাঙুৰেহে।— মাদাৰ টেৰেছা\nঅন্তৰ পৰিষ্কাৰ কৰা একমাত্ৰ উপায় হৈছে ভগৱানৰ ভক্তি আৰু প্ৰেম।— গুৰু নানক\nব্রাহ্মণ, শূদ্ৰ, হিন্দু, মুছলমান ঈশ্বৰৰ চকুত সকলো সমান।— গুৰু নানক\nবন্ধুত্ব হৈছে দুটা দেহত বাস কৰা এটা আত্মা।— এৰিষ্টটল\nএজন বিশ্বাসী বন্ধু হৈছে জীৱনৰ মহৌষধ।— তিৰুক কুৰাল\nকিবা বস্তু নোপোৱাটোৱেই ব্যৰ্থতা নহয়, বস্তুটো বিচাৰি পাবলৈ কৰা সংগ্ৰাম এৰি দিয়াটোৱেই প্ৰকৃত ব্যৰ্থতা।— জৰ্জ ইলিয়াছ\nপ্ৰেমহীন জীৱন শলিতা নোহোৱা চাকিৰ দৰে।— মহাত্মা গান্ধী\nঅৰ্থহীন হেজাৰ বাক্যতকৈ অৰ্থপূৰ্ণ এটি বাক্যও ভাল।— গৌতম বুদ্ধ\nপৰক আপোন কৰিবলৈ প্ৰতিভাৰ প্ৰয়োজন।— ৰবীন্দ্ৰ নাথ ঠাকুৰ\nমানুহৰ অতি প্ৰিয় সম্পদ হ’ল জীৱনটো। সেয়ে সি জীয়াই থকাৰ সময়ত এনেদৰে জীয়াই থাকিব লাগে যাতে মৃত্যুৰ সময়ত সি ক’ব পাৰে, “মই মোৰ সমগ্ৰ জীৱন নিয়োজিত কৰিছো মানৱ জাতিৰ মুক্তিৰ সংগ্ৰামৰ কাৰণে।”— লেলিন\nকেৱল জনসংখ্যাই জাতিক ডাঙৰ নকৰে, জাতি ডাঙৰ হয় জাতীয়তাবাদৰ হকে ডেকাই দিয়া হিয়াৰ ৰাঙলী তেজেৰে।— বিষ্ণুপ্ৰসাদ ৰাভা\nঅধ্যয়নে মানুহক পূৰ্ণ কৰি তোলে আৰু লিখাৰ অভ্যাসে মানুহক মানৱীয় মৰ্যদা প্ৰদান কৰে।— ৰুছো\nআইন-শৃঙ্খলা অবিহনে সমাজ তিষ্ঠিব নোৱাৰে।— ৰাছেল\nতুমি তোমাৰ লক্ষ্যত উপনীত হ’বলৈ হৃদয়ক সাহসী কৰি তোলা, তেতিয়া দেখিবা অকৃতকাৰ্য হোৱা নাই।— উইলিয়াম শ্বেক্সপীয়েৰ\nক্ৰোধ মানুহৰ প্ৰধান শত্ৰু। ক্ৰোধ কৰা মানুহে যুদ্ধৰ বাহিৰে আন কাৰ্যত ভাগ ল’ব নালাগে।— বাইেবল\nজ্ঞান যদি জীৱনৰ লগত মিলিব নোৱাৰে, কিতাপ যদি মনৰ ভিতৰত সোমাব নোৱাৰে, তেনেহ’লে সেই শিক্ষা ব্যৰ্থ।— ৰবীন্দ্ৰ নাথ ঠাকুৰ\nপ্ৰতিভাৰ নিৰানব্বৈ ভাগেই অধ্যাৱসায়।— টমাচ আলভা এডিছন\nসত্যই হ’ল সবাতেকৈ শক্তিশালী যুক্তি।—ছফোকলছ\nঅধ্যাৱসায় মনত লুকাই থকা প্ৰতিজ্ঞাৰ ফল। মনত প্ৰতিজ্ঞা থাকিলে কামত অধ্যাৱসায় জন্মে।— সত্যনাথ বৰা\nএখন ভাল কিতাপ সকলো বন্ধুতকৈ শ্রেষ্ঠ, কাৰণ বন্ধুসকল আঁতৰি যাব কিন্তু কিতাপখন চিৰকাল থাকি যায়।— ইংলিচ প্ৰৱচন\nভুল আঁতৰাই সত্য প্রতিষ্ঠা কৰাটোৱেই শিক্ষাৰ মূল লক্ষ্য।— চক্ৰেটিছ\nসততাই হ’ল দেশৰ কাৰণে আটাইতকৈ প্ৰয়োজনীয় বস্তু।— এ. পি. জে. আব্দুল কালাম\nবৃদ্ধাৱস্থাৰ যন্ত্ৰণাটো বুঢ়া হোৱাৰ বাবে নহয়; তেওঁ যে এদিন ডেকা আছিল তাৰ বাবেহে। — অস্কাৰ ওৱাইল্ড\nআনৰ ওচৰত জ্ঞানী হোৱা অতি সহজ। নিজৰ ক্ষেত্ৰত জ্ঞানী হোৱাটোহে আচল কথা।—লা ৰছক কাৰ্ল্ড\nশিকিবলৈ এৰি দিলেই মানুহ বুঢ়া হয়। নতুন কথা শিকি থাকিলেহে মানুহ চিৰকাল ডেকা হৈ থাকে। মনটোক ডেকা কৰি ৰখাটোৱেই জীৱনৰ আটাইতকৈ ডাঙৰ কাম।—হেনৰী ফৰ্ড\nভুল পথেৰে যোৱা এজন দৌৰবিদতকৈ শুদ্ধ পথেৰে যোৱা এজন খোৰা মানুহে জীৱনত বেছি দূৰ আগুৱাই যাব পাৰে।— ফ্রেঞ্চিছ বেকন\nসংসাৰত যিজনে চিন ৰাখি থ’ব বিচাৰে তেওঁ অনবৰত কাম কৰি যাবই লাগিব। ইয়াৰ অন্যথা তেওঁ একো কৰিব নোৱাৰে।— লিউৱেন হুক\nপ্ৰথম চেষ্টাত কোনো কাম হৈ নুঠিলে দ্বিতীয়বাৰ চেষ্টা কৰা, দ্বিতীয়বাৰ হৈ নুঠিলে তৃতীয়বাৰ কৰিবা, তৃতীয়বাৰত হৈ নুঠিলে আকৌ চেষ্টা কৰিবা, দেখিবা শেষত তোমাৰ চেষ্টা সফল হ’বই।— লক্ষ্মীনাথ বেজবৰুৱা\nযিটো কাম আজিইে শেষ কৰিব পাৰা, সেই কাম কাইলৈৰ বাবে পেলাই নথবা।— লৰ্ড চেষ্টাৰফিল্ড\nসকলো কৃতকাৰ্যতাৰ মূল কথা হ’ল ধৈৰ্য। কণীবোৰ ভঙাই পেলাই তাৰ পৰা পোৱালি পাব নোৱাৰি। পোৱালি পোৱাৰ একমাত্ৰ উপায় হ’ল কণীত উমনি দিয়া।— আনৰ্ল্ড গ্লাছো\nসকলোকে ভাল পাবা, কিন্তু সকলোকে বিশ্বাস নকৰিবা। বিশ্বাস নকৰিবা বুলিয়েই কাৰো প্ৰতি অহিতকৰ কাম নকৰিবা।— উইলিয়াম শ্বেক্সপীয়েৰ\nজ্ঞান সাধনা হৈছে এটা ব্ৰত; ই জীৱনৰ এটা ৰূপ। পাৰ্থিৱ খ্যাতি নিশ্বাস-প্ৰশ্বাসৰ বাহিৰে আন একো নহয়।—কৃষ্ণকান্ত সন্দিকৈ\nহতাশাক প্ৰশ্ৰয় নিদিবা। এবাৰ প্ৰশ্ৰয় দিলে ই তোমাৰ অভ্যাসৰ অংশ হৈ পৰিব।— মহাত্মা গান্ধী\nপশু জীৱন বচোৱাৰ অৰ্থ হৈছে মানৱ জাতিক সেৱা কৰা।— মেনকা গান্ধী\nমহানগৰবোৰ কংক্ৰীটৰ জঙ্গল নহয়। এইবোৰ হ’ল মানুহৰ চিৰিয়াখানা।— ডেমেণ্ড মৰিচ\nইতিহাস হ’ল অতীতৰ ৰাজনীতি আৰু ৰাজনীতি হ’ল বৰ্তমানৰ ইতিহাস।— এডমাণ্ড বাৰ্ক\nকিছুমান মানুহে এন্দুৰৰ দৰে জীয়াই থাকে, কিছুমান শিয়ালৰ দৰে, কিছুমান কুকুৰনেচীয়া বাঘৰ দৰে, আন কিছুমানে গাহৰিৰ দৰে। খুব কম মানুহেহে জীয়াই থাকে মানুহৰ দৰে।— হাৰখান হ্যেচ\nজিভাৰ লোভ দমন কৰি ৰাখিব পাৰিলে মনটো সংযত কৰি ৰখা বেছি সহজ।— মহাত্মা গান্ধী\nসৃষ্টিৰ আটাইতকৈ সুন্দৰ বস্তু হ’ল ফুল কিন্তু তাৰ শিপাবোৰ থাকে মাটি আৰু গোবৰত।— ডি. এইছ. লৰেঞ্চ\nমূৰ্খ আৰু ¸অজ্ঞানীয়ে সত্য কি বস্তু সেয়া নাজানে।— বুদ্ধদেৱ\nআনক শিক্ষা দিয়া মানে নিজে দুবাৰকৈ শিকা।— জোৱাৰ্ট\nবন্ধুত্বৰ ডাঙৰ কাম হ’ল বন্ধুৰ দোষবোৰ আঙুলিয়াই দিয়াটো।— লা ৰোজফুকো\nমানুহৰ স্বভাৱ হ’ল মানুহে উদাহৰণৰ পৰা শিকিব নোখোজে। মানুহে শিকিব খোজে নিজৰ ভুলৰ পৰা।— ফ্রেড হইল\nমাত্ৰ কেইটামান ঝিলিৰ চিয়ঁৰত পথাৰখন ৰজন-জনাই থকাৰ কাৰণে নাভাবিবা যে সিহঁতেই পথাৰখনৰ একমাত্ৰ অধিকাৰী।— এডমাণ্ড বাৰ্ক\nসুখী মানুহৰ জগতখন আৰু অসুখী মানুহৰ জগতখন সম্পূৰ্ণ বেলেগ।— এল. ডব্লিউ ষ্টেইন\nএকমাত্ৰ পৰিশ্ৰমেহে সকলোকে বিজয়ী কৰিব পাৰে।— মহাকবি হোমাৰ\nমানুহৰ প্ৰতি দয়া প্ৰদৰ্শন আৰু মানুহক ভাল পোৱাই মোৰ ধৰ্ম।— দালাই লামা\nসকলো মানুহক তোমাৰ হৃদয়খন খুলি নেদেখুৱাবা।— বাইেবল\nজীৱনটো এক সংগ্ৰামৰ পথাৰ, ইয়াত সাহসী আৰু কৰ্মপটুজনেহে জয়লাভ কৰিব পাৰে।—নেপোলিয়ন বোনাপার্ট\nকিতাপ এখন নি ওভতাই নিদিয়াটো শিক্ষা জগতৰ এক কলংক।— চক্ৰেটিছ\nযি মানুহে নিজকে ভাল পাব আৰু প্ৰশংসা কৰিব জানে, তেওঁ কেতিয়াও অকলশৰীয়া হ’ব নোৱাৰে।— থিয়ওডৰ ৰিক\nভুল স্বীকাৰ কৰিবলৈ কেতিয়াও লাজ পোৱা উচিত নহয়। কাৰণ ভুল স্বীকাৰ কৰি তেওঁ এই কথা প্ৰমাণ কৰে যে তেওঁ আগতকৈ ভাল হৈছে।— আলেকজেণ্ডাৰ পোপ\nএই জগতত তিনিবিধ প্ৰাণী অকাৰণতে বৈৰী হ’ব লগা হয়: পহু, মাছ আৰু সাধুলোক।— শ্ৰী মাধৱদেৱ\nমানসিক অস্থিৰতাই হ’ল জীৱনৰ লক্ষণ।— লাৰ্ক মেনিজাৰ\nইতিহাস বুলি কোনো বস্তু নাই, আছে কেৱল জীৱনী।— এমাৰ্ছন\nপৃথিৱীৰ আটাইতকৈ সহজ কাম হৈছে মানুহক সমালোচনা কৰা আৰু আটাইতকৈ টান কাম হৈছে নিজক সংশোধন কৰা।— হেম বৰুৱা\nপ্ৰতিভাৰ এটা লক্ষণ হ’ল এই যে কৃতকাৰ্যতাই তাক কেতিয়াও নষ্ট কৰিব নোৱাৰে।— মাৰ্টিন এছলিন\nউন্নতি অধঃপতনৰ নামান্তৰ মাত্ৰ।— হেভনক এলিছ\nজ্ঞান অনন্ত, মানুহে ইয়াৰ এটা অংশহে পায়।—স্বামী বিবেকানন্দ\nপ্ৰাথমিক শিক্ষাই মানুহৰ জীৱন গঢ়ে ।— জাকিৰ হুছেইন।\nজ্ঞান মানুহৰ উমৈহতীয়া বিভূতি। ই পশু জীৱনত দুৰ্লভ। জ্ঞানৰ কাৰণেহে মানুহে মানুহ নাম পায়।— সত্যনাথ বৰা\nনজনাটো লাজৰ কথা নহয়। জানিব নিবিচৰাটোহে লাজৰ কথা।— বেঞ্জামিন ফ্রেঙ্কলিন\nতুমি যি ভাল পোৱা সেইটো পাবলৈ যত্ন কৰা, নহ’লে যিটো পাইছা তাকেই ভাল পাবলৈ বাধ্য হৈ পৰিবা।— অজ্ঞাত\nদৰিদ্ৰতা, অজ্ঞানতা গুচাবৰ প্ৰধান উপায় হৈছে শিক্ষা। শাৰীৰিক, মানসিক, আধ্যাত্মিক আৰু আৰ্থিক উন্নতিৰ উপায় হৈছে শিক্ষা। সাধাৰণ শিক্ষা বিস্তাৰেই জ্ঞানৰ বিস্তাৰ। জ্ঞানতকৈ পবিত্ৰ ক্ষমতাবন্ত বস্তু জগতত আন একো নাই।— আনন্দচন্দ্ৰ আগৰৱালা\nআত্ম ৰক্ষাৰ ব্যৱস্থা নৰখাকৈ মুকলি পথাৰত অকলশৰে যুঁজিব পৰাজন মহাৰথী।—শ্ৰী মাধৱদেৱ\nকথা দি কথা নৰখা মানুহবোৰৰ কথাবোৰ ধুনীয়া ফুলৰ দৰে, কিন্তু ই গন্ধহীন আৰু ফলহীন।— বুদ্ধদেৱ\nদেহৰ কাৰণে যেনেদৰে খাদ্যৰ প্ৰয়োজন, তেনেদৰে প্ৰাৰ্থনাত আত্মাৰ প্ৰয়োজন।— মহাত্মা গান্ধী\nএটা জাতি কিমান সভ্য তাক বুজিব পাৰি সেই জাতিয়ে শিক্ষক, সাহিত্যিক, শিল্পীক কেনে ব্যৱহাৰ কৰে তাৰ ওপৰত।— যজ্ঞেশ্বৰ শৰ্মা\nউদ্দেশ্য যদি মহৎ হয়, কৰ্তব্যত যদি শিথিলতা নাথাকে, ব্যৰ্থতা আহিবই নোৱাৰে।—জৰ্জ বাৰ্ণাড শ্ব\nযি শিক্ষাই মানুহক নিজৰ মাজতে আটাইতকৈ সুখী কৰে, সেই একে শিক্ষাই মানুহক সমাজ সেৱাৰ কাৰণেও বেছি উপযোগী কৰি তোলে।— জন ৰাস্কিন\nসাহিত্য সাধনা এটি মহৎ আৰু পবিত্ৰ কাম। ইয়াৰ ফলত অন্তদৃষ্টিৰ সৃষ্টি হয়। ই বাহিৰ আৰু ভিতৰৰ সকলো প্ৰকাৰৰ অন্ধকাৰ দূৰ কৰে।— পাৰ্ল এচ. কাৰ্ক\nসকলো নিয়মৰ মৃত্যু হয়, মাথো মৃত্যু নহয় কিতাপৰ।— বুলবাৰ লিটন\nশিলৰ দেৱালে কাৰাগাৰ নিৰ্মাণ নকৰে। লোৰ শিকলিয়েও সজা তৈয়াৰ নকৰে। যিসকল সৰল আৰু শান্তিপ্ৰিয় লোক তেওঁলোকে ইয়াক আশ্ৰম বুলিহে জ্ঞান কৰে।— এমাৰ্ছন\nকৰ্মই আটাইতকৈ মহৎ। বিলাসৰ জীৱন দেৱতাসকলৰো অপ্ৰিয়।— কাৰ্লাইল\nউন্নতিৰ বাবে শান্তিৰ প্ৰয়োজন।— স্বামী বিবেকানন্দ\nআটাইতকৈ সুখী মানুহ সেইজন যিজনে অতি কম বস্তুক লৈয়ে সন্তুষ্ট হয়।— চক্ৰেটিছ\nবিশ্বাসৰ ফল প্ৰেম, প্ৰেমৰ ফল সেৱা আৰু সেৱাৰ ফল শান্তি।— মাদাৰ টেৰেছা\nস্মৃতি হৈছে সকলো জ্ঞানৰ মাতৃ।— স্কাইলাৰ্চ\nজাগ্ৰত চেতনাবোধেই স্বাধীনতাৰ ৰক্ষা কৱচ।—আব্রাহাম লিংকন\nভুল কৰা কিন্তু এটা ভুল দুবাৰ নকৰিবা। — মাও চে তুং\nউদ্দেশ্যবিহীন জীৱনৰ অন্য নাম আগতীয়া অপমৃত্যু।— গ্যেটে\nআইনে মহিলাক যিমানখিনি ক্ষমতা দিছে তাতকৈ বেছি দিছে প্ৰকৃতিয়ে।— ছেমুৱেল জনছন\nমন যেতিয়া বিপথগামী হয় তেতিয়া কাণৰ শ্ৰৱণশক্তি অৰ্থহীন হৈ পৰে।— হজৰত মহম্মদ\nতুমি নিজে যেনেকৈ আনৰ পৰা ভাল ব্যৱাহৰ আশা কৰা আনকো তেনে ব্যৱহাৰ কৰা।— কনফুচিয়াচ\nধনৰ দ্বাৰা মানুহে নিজকে ৰক্ষা কৰিব নোৱাৰে।— মাৱিৰ\nঘটি যোৱা ঘটনােবাৰে আমাক এনে কিছুমান কাম কৰিবলৈ বাধ্য কৰে, যিবোৰ ঘটনাই আমাৰ জীৱনটোক গঠন কৰি গৈ থাকে। ফলস্বৰূপে আমি নিজে জীৱনটোক যিভাৱে গঠন কৰিব বিচাৰো তেনেকৈ কেতিয়াও গঠন কৰিব নোৱাৰো।— ইউজিন অ’নিল\nগ্ৰন্থৰ আন নাম প্ৰেৰণা।— এমাৰ্ছন\nযিজন সত্যবাদী তেওঁৰ অভিশাপ অথলে নাযায়।—- চানক্য\nমানুহ ধ্বংস হ’ব পাৰে, কিন্তু পৰাজিত নহয়।— আৰ্নেষ্ট হেমিংৱে\nঅপ্ৰয়োজনীয় আৰু আড়ম্বৰপূৰ্ণ ঘৰে মানুহৰ মনলৈ অহংকাৰ ভাৱ আনিব পাৰে যদিও মানুহে এয়া অনুভৱ কৰিব নোৱাৰে।— হজৰত মহম্মদ\nআমি চৰাইৰ দৰে উৰিবলৈ শিকিছো, মাছৰ দৰে সাঁতুৰিবলৈ শিকিছো, কিন্তু ভাতৃৰ দৰে বাস কৰিবলৈ শিকা নাই।— মাৰ্টিন লুথাৰ কিং\nভাষা হৈছে সাহিত্যৰ সাজপাৰ মাথোন। ভাৱ হৈছে তাৰ দেহ আৰু আদৰ্শ হৈছে তাৰ প্ৰাণ।— হেমচন্দ্ৰ গোস্বামী\nসংসাৰত গাৰ বলেৰে বা শক্তিৰে সংগ্ৰহ কৰিব নোৱাৰা বস্তু হ’ল জ্ঞান। জ্ঞান অৰ্জন কৰিবলৈ নীৰৱে পুথি অধ্যয়নৰ প্ৰয়োজন।— ড০ জনছন\nমানুহৰ স্বভাৱ এনেকুৱা যে আন বহুতক জ্ঞানী, বুদ্ধিমান আৰু বাগ্মী পুৰুষ বুলি স্বীকাৰ কৰাৰ পাছতো আনক নিজতকৈ জ্ঞানী বুলি স্বীকাৰ কৰিবলৈ টান পায়।— টমাছ হবছ\nজীৱনটো হ’ল কষ্ট–ইয়াক সহ্য কৰা। জীৱনটো এক কৰ্তব্য–ইয়াক পালন কৰা। জীৱনটো এটা মুকুট–ইয়াক পিন্ধি লোৱা।— এ. ৰেয়ম।\nআমাক এনে শিক্ষাৰ প্ৰয়োজন যাৰ দ্বাৰা আমাৰ সৎ চৰিত্ৰ গঠন হয়, মানসিক বল বৃদ্ধি পায়, বুদ্ধিমত্তা প্ৰসাৰিত হয় আৰু নিজৰ ভৰিত থিয় দি স্বাৱলম্বী হ’ব পাৰি।— স্বামী বিবেকানন্দ\nশিক্ষাৰ ঘাই শিপাডাল আৰু গা-গছডাল বৰ তিতা। ইয়াৰ ফল কিন্তু বৰ মিঠা।— মহাত্মা গান্ধী\nনিৰক্ষতা মানে জ্ঞানহীন নহয়। — ৰবীন্দ্ৰ নাথ ঠাকুৰ\nবিদ্যালয়বোৰে ল’ৰা-ছোৱালীবোৰক কেতিয়াও সভ্য কৰিব নোৱাৰে যদিহে বিদ্যালয়ৰ পৰা বাহিৰলৈ আহি ৰাস্তাত ভৰি দিয়া মাত্ৰকে পুনৰ অসভ্য কৰিবলৈ পৃথিৱীখন সাজু হৈ থাকে।— জন ৰাস্কিন\nশিক্ষক এডাল মমবাতিৰ দৰে যি নিজে গলি আনক পোহৰ বিলায়।— নেতাজী সুভাষ চন্দ্ৰ বসু\nভাগ্য হ’ল নিজে নিজে গঢ়ি লোৱা এক ধাৰণাহে।— ষ্টিভ জবছ\nআত্ম-বিশ্লেষণেই হৈছে আত্মাৰ ঔষধ।— ভাৰতীয় প্ৰবচন\nসকলো বস্তু সহজ হোৱাৰ আগতে কঠিন থাকে।— অসমীয়া প্ৰবচন\nমানুহক অধ্যয়ন কৰিলেহে মানুহ হ’ব পাৰি।— আলেকজেণ্ডাৰ পোপ\nমই এজন মানুহ, কোনো মানুহেই মোৰ বাবে বিদেশী নহয়।— টৰেনচ্\nমানুহ হৈছে মাত্ৰ এটা খাগৰিহে। কিন্তু খাগৰিটোৰ চিন্তা কৰিবলৈ শক্তি আছে।— ব্লেইচ পাস্কেল\nকিতাপ হ’ল এখন বাগিছাৰ দৰে যিটো তুমি নিজৰ পকেটত কঢ়িয়াই লৈ ফুৰিব পৰা। কিন্তু দুখৰ বিষয় যে আমাৰ মাজৰ বহুতৰে বাগিছাখন কঢ়িয়াই লৈ ফুৰিবলৈ পকেট নাই।— আৰবীয় পটন্তৰ।\nমাকৰ ওচৰত ৰজায়ো এজন পুত্ৰহে।— ভাৰতীয় প্ৰবচন\nতোমাৰ যদি ভাল সন্তান আছে তেন্তে টকাৰ প্ৰয়োজন নাই।— চীন দেশীয় প্ৰবচন\nচোৰ এজনে ভাৱে যে সকলোৱে চোৰ।— ডেনীচ প্ৰবচন\nবগা গোলাপৰো ছাঁ ক’লা হয়।— হাঙ্গেৰীয় প্ৰবচন\nসুদৰ টকা খোৱা, মৃত ভায়েকৰ মঙহ খোৱাৰ সমান।— হজৰত মহম্মদ\nচতুৰালি জ্ঞান নহয়।— বাংলা প্ৰবচন\nতুমি যিমানেই বিলাবা সিমানেই মহান হ’বা, তাৰে নাম সঁচা উদাৰতা।—মাদাৰ টেৰেছা\nনিজৰ মাকক ভাল পোৱা মানে আনৰ মাকক বেয়া পোৱা নুবুজায়।— ড০ ভূপনে হাজৰিকা\nতুমি যদি তিৰোতা হোৱা তোমাক যিকোনো পুৰুষে সহজে জয় কৰিব পাৰে।— উইলিয়াম শ্বেক্সপীয়েৰ\nজীৱনটো হৈছে মূৰ্খই কোৱা গল্পৰ দৰে যি ডাঙৰ ডাঙৰ শব্দৰে কোৱা হয় যদিও কোনো অৰ্থ নাই।— উইলিয়াম শ্বেক্সপীয়েৰ\nতিৰোতাৰ কাৰণে জন্মৰ পৰা ওঠৰ বছৰ বয়সলৈ পিতৃ-মাতৃৰ ভাল তদাৰকৰ প্ৰয়োজন, ওঠৰ বছৰ বয়সৰ পৰা পয়ত্ৰিশ বছৰ বয়সলৈ ভাল সৌন্দৰ্যৰ প্ৰয়োজন, পয়ত্ৰিশৰ পৰা পঁচপন্ন বছৰ বয়সলৈ ভাল ব্যক্তিত্বৰ প্ৰয়োজন আৰু ইয়াৰ পিছৰ সময়ছোৱাত টকাৰ প্ৰয়োজন।— ছফি টাকাৰ\nনিজে নিজে শিকিবলৈ চেষ্টা কৰা।— চক্ৰেটিছ\nজ্ঞানতকৈ কল্পনাৰ বেছি প্ৰয়োজন।— এলবাৰ্ট আইনষ্টাইন\nঅভিজ্ঞতা শ্রেষ্ঠ শিক্ষক।— প্ৰবচন\nপ্ৰেমে সকলো জয় কৰে।— ভাৰ্জিল\nআমি যদি পৰিৱৰ্তন বিচাৰো তেন্তে আমি নিজেই পৰিৱৰ্তন হ’ব লাগিব।— মহাত্মা গান্ধী\nতোমাৰ অনুমতি অবিহনে কোনেও তোমাক নীচ সজাব নোৱাৰে।— ইলিনৰ ৰুজভেল্ট\nকৃতকাৰ্যতা হৈছে জীৱনৰ এক অন্তহীন ভ্ৰমণ।—বেন চুইটলেণ্ড\nশ্রেষ্ঠ আৰু আটাইতকৈ সুন্দৰ বস্তু আমি চাবও নোৱাৰো আৰু স্পৰ্শও কৰিব নোৱাৰো; ইয়াক অনুভৱ কৰিব লাগে।— হেলেন কেলাৰ\nজীৱনটো হয় এক দুঃৰূহ অভিযান অথবা একো নহয়।— হেলেন কেলাৰ\nআমি যি পাওঁ তাৰ দ্বাৰা জীৱন নিৰ্বাহ কৰোঁ আৰু যি দিও তাৰ দ্বাৰা জীৱন গঠন কৰোঁ।–উইনষ্ট’ন চাৰ্চিল\nএজন সফল ব্যক্তি আৰু এজন অসফল ব্যক্তিৰ মাজত থকা পাৰ্থক্য শক্তি নাইবা জ্ঞানত নহয়, সিহঁতৰ মাজত থকা পাৰ্থক্যটো হ’ল ইচ্ছাশক্তিৰ।— ভিনছ লম্বাৰ্ডি\nআমি বাৰে বাৰে যি কৰোঁ সেয়াই হওঁ।—এৰিষ্টটল\nতুমি যিহকে নোহোৱা কিয় এজন ভাল মানুহ হোৱা।— আব্রাহাম লিংকন\nএজন মানুহক তুমি যদি মাছ এটি দিয়া সি এদিন খাব, কিন্তু তুমি যদি তেওঁক মাছ ধৰিবলৈ শিকাই দিয়া সি গোটেই জীৱন খাই থাকিব।— চীন দেশীয় প্ৰবচন\nতুমি এনেভাৱে সপোন দেখা যেন তুমি চিৰদিন জীয়াই থাকিবা আৰু এনেদৰে জীৱন যাপন কৰা যেন আজিয়েই মৰি যাবা।— জেমচ্ ডীন\nসাহসত প্ৰতিভা, শক্তি আৰু যাদু আছে। ইয়াক এতিয়াই আৰম্ভ কৰা।— গ্যেটে\nতুমি মোৰ আগে আগে খোজ কাঢ়ি নাযাবা কাৰণ মই তোমাক অনুসৰণ নকৰিব পাৰোঁ, তুমি মোৰ পিছে পিছেও খোজ নাকাঢ়িবা কাৰণ মই তোমাক আগুৱাই লৈ নাযাব পাৰোঁ, তুমি মোৰ কাষে কাষে খোজ কাঢ়ি যোৱা আৰু মোৰ বন্ধু হোৱা।— এলবাৰ্ট কেমু\nপৃথিৱীৰ কাৰণে তুমি এজন মাত্ৰ ব্যক্তি হ’ব পাৰা, কিন্তু কোনোবা এজন ব্যক্তিৰ বাবে তুমি গোটেই পৃথিৱীখন হ’ব পাৰা।— অজ্ঞাত\nআমি সকলোৱেই নৰ্দমাত পৰি আছো, কিন্তু ইয়াৰ কিছুমানে নৰ্দমাৰ পৰাই আকাশৰ নক্ষত্ৰবোৰ পর্যবেক্ষণ কৰি আছে।— অস্কাৰ ওৱাইল্ড\nসিহঁতেই সফল হ’ব পাৰে যিসকলে ভাৱে যে সিহঁত সফল হ’বই।— ভাৰ্জিল\nযি সুস্বাস্থ্যৰ অধিকাৰী তাৰ আশা আছে আৰু যাৰ আশা আছে তাৰ সকলো আছে।— অজ্ঞাত\nজীৱনৰ আনন্দ আছে সেইটো কামত, যি কাম তুমি নোৱাৰিবা বুলি মানুহে ভাৱে।—ওৱাল্টাৰ বেগহুট\nমই অকৃতকাৰ্য হোৱা নাই। মই মাথো প্ৰমাণ কৰিলো যে এই দহ হেজাৰ প্ৰকাৰে কামটো নহ’ব।— টমাচ আলভা এডিচন\nযিসকলে ডাঙৰকৈ অসফল হ’বলৈ সাহস কৰে সিহঁতেই মহান কৃতিত্ব অৰ্জন কৰে।— ৰবাৰ্ট এফ. কেনেডি\nউদ্যমহীনভাৱে আজিলৈকে কোনো মহান কাম সংঘটিত হোৱা নাই।— এমাৰ্ছন\nসৰু-সুৰা সুযোগবোৰ হৈছে ডাঙৰ উদ্যমৰ আৰম্ভণি।— ডেমচথেনেছ\nজটিলতাৰ মাজতেই সুযোগ নিহিত আছে।— এলবাৰ্ট আইনষ্টাইন\nতুমি আঘাত কৰিব বিচৰা ইস্পাট টুকুৰা গৰম হোৱালৈ অপেক্ষা কৰাৰ প্ৰয়োজন নাই। তুমি আঘাত কৰি কৰি ইস্পাট টুকুৰা গৰম কৰা।— ডব্লিউ বি. স্প্ৰেগ’\nঘাঁহ-বন বেগাই গজে।— অসমীয়া পটন্তৰ\nচোৰক যদি তুমি ফাঁচীকাঠৰ পৰা বচোৱা সি প্ৰথমেই তোমাৰ ডিঙিটো কাটিবলৈ সুযোগ বিচাৰিব।— অজ্ঞাত\nচিন্তা অতি জটিল কাম, সেয়ে খুব কম সংখ্যক মানুহে চিন্তা কৰে।— এলবাৰ্ট আইনষ্টাইন\nভাল চিন্তাবিদ হ’বলৈ তুমি চিন্তা কৰাৰ পদ্ধতিৰ প্ৰতি সচেতন হ’ব লাগিব। তুমি নিজকে প্ৰতিদিন তোমাৰ চিন্তাক পুনঃপুনঃ সজাই পৰাই তুলিব লাগিব। মনত ৰাখিবা যে চিন্তা কৰাটো হৈছে এক প্ৰকাৰৰ অনুশাসন।— জন মেক্সৱেল\nলিখিবলৈ শিকাটোৱেই ভাবিবলৈ শিকায়।— এছ. আই. হাইৱাকাৱা\nসফলতাৰ ক্ষেত্ৰত মানুহক ইঞ্চি, টকা, শিক্ষা বা পৰিয়ালৰ পটভূমিৰে জোখা নহয়; ইয়াক জোখা হয় চিন্তা কৰাৰ প্ৰকৃতি আৰু আকাৰৰ ওপৰত।— ডেভিড ছৱাৰ্টছ\nযিজন সকলোতে থাকিব খোজে তেওঁ ক’তো নাথাকে।— থমাচ ফুলাৰ\nসমাজে মানুহক বাকচৰ ভিতৰত থকাটো বিচাৰে।— জন মেক্সৱেল\nভাল ধাৰণা এটি মহান ধাৰণা হ’ব পাৰে যদিয়ে ইয়াৰ বাবে সময় দিয়া হয়।— জন মেক্সৱেল\nসৃষ্টিশীল মানুহসকল ধাৰণা সৃষ্টি কৰা মানুহ।— এনেট মজাৰ ওৱেলমেন\nআমাৰ আনন্দ নিহিত থাকে সৃষ্টিশীল কৰ্মত, নেতৃত্বত নহয়।— ভিনচেন্ট লম্বাৰ্ড\nউদ্বিগ্নতা হৈছে সকলো বৌদ্ধিক আৰু কলাসুলভ সৃষ্টিশীলতাৰ পূৰ্বচৰ্ত।— চাৰ্লচ ফ্রাঙ্কেল\nসৃষ্টিশীলতা আৰু নতুনত্ব সদায় হাতে হাত ধৰা-ধৰিকৈ আগবাঢ়ে ।— জন মেক্সৱেল\nসৃষ্টিশীলতা হৈছে দুটা বা ততোধিক চলিত ধাৰণাৰ যুক্তিসংগত সমিলমিল যিয়ে নতুন ধাৰণাৰ জন্ম দিয়ে।— জন মেক্সৱেল\nসপোন দেখোতাসকল হৈছে সভ্যতাৰ ৰক্ষাকৱচ।— জেমচ এলেন\nতুমি চিন্তা কৰাৰ আগতে তোমাৰ চিন্তাক লেকাম লগোৱা।— মেৰী ওৱেব\nতুমি যিটো নোৱাৰা সেইটো আনে কৰা দেখিলে তোমাক বিবুদ্ধিত পেলায়।— ছাম ইৱিং\nসৰহ সংখ্যক মানুহেই গৰমৰ বন্ধ কিদৰে অতিবাহিত কৰিব তাৰ বাবে পৰিকল্পনা কৰে, সিহঁতে কিদৰে জীৱন-যাপন কৰিব তাৰ পৰিকল্পনা কৰিব নোৱাৰে।— অজ্ঞাত\nবয়স বাঢ়ি যোৱাৰ লগে লগে জ্ঞানী মানুহসকল পৰিৱৰ্তন হয়।— জন মেক্সৱেল\nতুমি কোনো সন্মিলন বা সভাৰ পৰা ঘূৰি আহি যি শুনিলা তাৰ ওপৰত চিন্তা কৰা আৰু কাৰ্যত পৰিণত কৰা দেখিবা তোমাৰ জীৱনৰ ৰূপ পৰিৱৰ্তন হৈছে।— জন মেক্সৱেল\nতুমি যদি সফল হ’ব বিচৰা তেন্তে যি শ্রেষ্ঠ সেয়া চিন্তা কৰা, যি জনপ্ৰিয় সেয়া নহয়।— জন মেক্সৱেল\nএকে ক্ষেত্ৰত চিন্তা কৰা দুজন মানুহৰ চিন্তা উত্তম হোৱাৰ সম্ভাৱনা অধিক।— অজ্ঞাত\nভাল চিন্তাবিদসকলৰ চিন্তা যেতিয়া একেলগ কৰা হয়, তেতিয়া তাত মানৱ প্ৰমূল্য যোগ হয়।— জন মেক্সৱেল\nআমি নিজৰ বাট অন্ধকাৰ ৰাখি আন মানুহৰ বাট পোহৰাব নোৱাৰো।— বেন চুইটলেণ্ড\nতুমি যদি তোমাৰ পৃথিৱীক উন্নত কৰিব বিচৰা তেতিয়া আনক সহায় কৰিবলৈ আগবাঢ়ি যোৱা।— অজ্ঞাত\nমই প্ৰতিদিন ৰাতিপুৱা টোপনিৰ পৰা উঠি ভাবো, “মই আজি কিমান ভাল হ’ব পাৰোঁ।” — বেঞ্জামিন ফ্রেঙ্কলিন\nএজন ব্যক্তিয়ে প্ৰতিদিন যি ভাৱি থাকে তাৰ দ্বাৰাই তেওঁৰ জীৱনটো গঠন হয়।— ৰালফ্ ওৱাল্ড’ ইমাৰ্ছন\nমানুহে কৰা কাম-কাজবোৰ সিহঁতে কৰা চিন্তাবোৰৰ ব্যাখ্যা।— জন লক\nমানুহৰ ভাল কামবোৰ বিচাৰি উলিওৱাতকৈ ভুলবোৰ বিচাৰি উলিওৱা সহজ।— ডেল কৰ্নেগী\nআনৰ সমালোচনা শুনি যিজনে নিজৰ চিন্তা-চৰ্চা এৰি দিয়ে আচলতে তেওঁ কোনো চিন্তাই নকৰে।— মেনোনিম মেনোনিমাচ\nতুমি সেইসকল শত্ৰুক ভয় নকৰিবা যিসকলে তোমাক আক্ৰমণ কৰে বৰং সেইসকল বন্ধুক ভয় কৰা যিসকলে তোমাক ভালৰি বোলায়।— এলবাৰ’ আব্রেগন\nআত্ম-প্ৰকাশেই মানুহৰ প্ৰধান প্ৰকৃতি।— উইলিয়াম উইন্টাৰ\nতুমি যদি কোনো মানুহৰ বিশ্বাস অৰ্জন কৰিব বিচৰা তেন্তে তেওঁ কৰা ভাল কামৰ প্ৰশংসা কৰা।— মেনোনিম মেনোনিমাচ\nভাল অথবা বেয়া বুলি কোনো কথা নাই, মাথো আমাৰ চিন্তাইহে বস্তুক ভাল বা বেয়া কৰে।— উইলিয়াম শ্বেক্সপীয়েৰ\nতুমি যদি তোমাৰ অধীনস্থ কৰ্মীসকলৰ আস্থা আৰু আনুগত্য লাভ কৰিব বিচৰা প্ৰতিজনৰে নাম মনত ৰাখিবা।— ৩য় নেেপালিয়ন\nআমি যিমানেই তৰ্ক কৰো সিমানেই আঁকোৰগোঁজ স্বভাৱৰ হওঁ।— ডেল কাৰ্নেগী\nতুমি কোনো মানুহকে একো শিকাব নোৱাৰা, তুমি মাথো মানুহজনৰ ভিতৰত থকা শক্তিক বিচাৰি উলিয়াবলৈ সহায় কৰিব পাৰা।— গেলিলিও গেলিলি\nতুমি তোমাৰ প্ৰতিপক্ষৰ লগত যিমান পাৰা সিমান সোনকালে একমত হোৱা।— যীশু খ্ৰীষ্ট\nতুমি যদি কিবা প্ৰমাণ কৰিবলৈ গৈ আছা, তেন্তে কাকো ইয়াৰ বিষয়ে অকনো ভূ-পাবলৈ নিদিবা। তুমি এনে নিখুঁত আৰু নিপুণতাৰে তোমাৰ কাম কৰি যোৱা যেন তুমি একোৱেই নকৰা।— আলেকজেণ্ডাৰ পোপ\nখুব কমসংখ্যক মানুহহে জীৱনত সফল হয় কাৰণ সৰহ সংখ্যক মানুহে কথাৰ দ্বাৰাহে সফলতা বিচাৰে, কৰ্মৰ দ্বাৰা নহয়।— মেনোনিম মেনোনিমাচ\nতুমি যদি শত্ৰু বিচৰা তোমাৰ প্ৰতিভাৰে তোমাৰ বন্ধুসকলক চেৰ পেলোৱা আৰু যদি বন্ধু বিচৰা তেন্তে তোমাৰ বন্ধু সকলক তোমাতকৈ আগুৱাই যাবলৈ দিয়া।— লা ৰচেফকাল্ড\nতুমি যদি বন্ধু বিচৰা তেন্তে প্ৰশংসা কৰিবলৈ শিকা।— অজ্ঞাত\nমানুহৰ মৰ্যদাক আঘাত কৰাটো এক অপৰাধ।— পটন্তৰ\nতুমি খোজা তোমাক দিয়া হ’ব, তুমি বিচৰা তুমি পাবা, তুমি টুকুৰিওৱা দৰজাটো খুলিব।— বাইেবল\nপ্ৰতিটো চাহিদাৰ যোগান আছে।– ফ্লৰেঞ্চ স্কুভেল শ্বিন\nমানুহে মাত্ৰ সেইটোহে লাভ কৰে যিটো সি পাই আছে বুলি ভাবে ।— বাইেবল\nতোমাৰ ভিতৰ যেনে বাহিৰ তেনে।— অজ্ঞাত\nতুমি যদি তোমাৰ মনক নিয়ন্ত্ৰণ নকৰা, তেন্তে আনে নিয়ন্ত্ৰণ কৰিব।– অজ্ঞাত\nৰুগীয়া মানুহে ৰোগৰ ছবি আঁকে, দুখীয়া মানুহে দৰিদ্ৰতাৰ ছবি আঁকে আৰু ধনী মানুহে ধনৰ ছবি আঁকে। অৰ্থাৎ আমি যি ছবি আঁকো বা কল্পনা কৰো আমি সেয়াই হওঁ।— মেনোনিম মেনোনিমাচ\nআনক সফলতা অৰ্জন কৰাৰ বাবে সহায় কৰাজনৰ সফলতা অতি সহজেই অৰ্জন হয়।— ফ্লৰেঞ্চ স্কুভেল শ্বিন\nপ্ৰতিজন মানুহেই তেওঁ ব্যক্ত কৰা কথাৰ দ্বাৰা নিজৰ বাবে আইন তৈয়াৰ কৰে।— ফ্লৰেঞ্চ স্কুভেল শ্বিন\nজীৱনটো হৈছে এখন আৰ্চী। আমি নিজকে তাত প্ৰতিফলিত হোৱা দেখা পাওঁ।—ফ্লৰেঞ্চ স্কুভেল শ্বিন\nঈশ্বৰৰ প্ৰতি কৰা ভয়ৰ পৰাই জ্ঞানৰ আৰম্ভণি হয়।— বাইেবল\nহে সামান্য বিশ্বাসী মানুহসকল, কিয় ভয় কৰা, যিসকল বিশ্বাসী সিহঁতৰ বাবে সকলো সম্ভৱ।— যীশু খ্ৰীষ্ট\nকোনো মানুহেই তোমাৰ শত্ৰু নহয়, কোনো মানুহেই তোমাৰ বন্ধু নহয়, সকলোৱে তোমাৰ শিক্ষক।— গ্ৰীক প্ৰবচন\nবিশ্বাস হৈছে ইচ্ছাৰ প্ৰচেষ্টা।— ফ্লৰেঞ্চ স্কুভেল শ্বিন\nচাহৰ কেটলিত উতলি থকা পানীৰ ভাপত মই ভাপ-জাহাজ দেখা পাইছিলোঁ।— ৰবাৰ্ট ফুলটন\nতুমি কোনো এক সময়ৰ সকলো মানুহক মূৰ্খ সজাব পাৰা অথবা তুমি সকলো যুগৰ কিছুসংখ্যক মানুহক মূৰ্খ সজাই ৰাখিব পাৰা কিন্তু তুমি সকলো যুগৰ সকলো মানুহক মূৰ্খ সজাব নোৱাৰা।— লেলিন\nযাৰ ঈশ্বৰত বিশ্বাস নাই, তেওঁ পাপত আছে।— পটন্তৰ\nগ্ৰন্থ অধ্যয়ন কৰি আমি বিদ্যা অৰ্জন কৰিব পাৰো। কিন্তু অতি প্ৰয়োজনীয় বিদ্যা অৰ্জন কৰিব পাৰি মানুহক অধ্যয়ন কৰি।— লৰ্ড ছেষ্টাৰফিল্ড\nমানুহৰ প্ৰতিটো অংগী-ভংগীয়েই একো-একোটা শব্দ।— গেৰাৰ্ড নিৰেনবাৰ্গ\nমানুহৰ চকুৱেও কথা পাতে, কিন্তু খুব কম মানুহেহে তাক বুজিব পাৰে।— ৰালফ ওৱালড’ ইমাৰ্ছন\nপৰিস্থিতিয়ে মানুহ সৃষ্টি নকৰে; ই নিজকে নিজৰ ওচৰত প্ৰকাশহে কৰে।— জেমছ এলেন\nমানুহে যি অৰ্জন কৰে আৰু অৰ্জন কৰোতে যি অকৃতকাৰ্য হয় সেইসকলোবোৰ তেওঁৰ চিন্তাৰ পৰিণাম।— জেমছ এলেন\nসকলো প্ৰকাৰৰ কৃতিত্বই প্ৰচেষ্টাৰ মুকুট আৰু চিন্তাৰ বাস্তৱ প্ৰতিফলন।– ইংলিচ প্ৰবচন\nসপোন হৈছে বাস্তৱৰ বীজ।— ভাৰতীয় পটন্তৰ\nপ্ৰত্যাহ্বান ভাল আৰু শ্রেষ্ঠৰ মাজত হোৱা উচিত; বেয়া আৰু ভালৰ মাজত নহয়।—মেনোনিম মেনোনিমাচ\nতুমি তোমাৰ আচৰণ পৰিৱৰ্তন কৰিব নোৱাৰা যদিহে তোমাৰ চিন্তাৰ গতি পৰিবৰ্তন নকৰা।— জেমছ এলেন\nআমি একে সময়ৰ চিন্তাৰ মাপ-কাঠিৰে আজিৰ সমস্যা সমাধান কৰিব নোৱাৰো যি সময়ৰ চিন্তাৰ স্তৰে সমস্যা এটাৰ সৃষ্টি কৰিছিল।— এলবাৰ্ট আইনষ্টাইন\nবতাহে পতাকা এটিৰ দিশ পৰিবৰ্তন কৰাৰ দৰে তোমাৰ চিন্তাই তোমাৰ মনক পৰিবৰ্তন কৰে।—আৰ. ছেছন\nযেতিয়া তোমাৰ চিন্তা, অনুভূতি আৰু মনৰ অৱস্থা সুস্থিৰ হয় আৰু তোমাৰ বাধ্য থাকে, তেতিয়ালৈ তোমাৰ জীৱনো তোমাৰ বাধ্য থাকে।— আৰ. ছেছন\nসুখ তোমাৰ দৃষ্টিভংগী আৰু আভ্যন্তৰীণ জীৱনৰ ওপৰত নিৰ্ভৰ কৰে, বাহিৰা পৰিস্থিতিৰ ওপৰত নহয়।— আৰ. ছেছন\nবিদ্যুতে বৈদ্যুতিক সা-সৰঞ্জাম কাৰ্যক্ষম কৰি তোলাৰ দৰে তোমাৰ আবেগ আৰু অনুভূতিয়ে তোমাৰ চিন্তা আৰু কৰ্মশক্তিক কাৰ্যক্ষম কৰি তোলে।— আৰ. ছেছন\nআমাৰ মনটো বনৰীয়া জন্তুৰ দৰে। ইয়াক উপযুক্ত প্ৰশিক্ষণৰ দ্বাৰা আত্ম-অনুশাসন আৰু আনুগত্য শিকাব পাৰি।— আৰ. ছেছন\nকিছুমান গ্ৰন্থ আছে যিবোৰ ভিজাত দি সোৱাদ চাব পাৰি, কিছুমান গলধকৰণ কৰিব পাৰি আৰু অতি কম সংখ্যক গ্ৰন্থ আছে যিবোৰ চোবাই খাব পাৰি আৰু জীণ নিয়াব পাৰি। — ফ্রাঞ্চিচ বেকন\nগ্ৰন্থই জীৱনৰ জ্ঞান দিয়ে। কিন্তু সমস্যাটো হ’ল গ্ৰন্থই অন্য এনে মানুহৰ জীৱন কথা কয় যি কথা তোমাৰ নিজৰ নহয়।– জুলিয়ান বাৰ্নেছ\nডাঙৰ কলেবৰৰ গ্রন্থবোৰক সদায় অতিমাত্ৰা প্ৰশংসা কৰা হয় এই কাৰণেই যে পঢ়ুৱৈ এজনে পতিয়ন নিয়াব বিচাৰে যে তেওঁ কিতাপখন পঢ়িছে ।— ই. এম. ফৰষ্টাৰ\nগ্ৰন্থ হৈছে সকলো যুগৰ আটাইতকৈ বেছি পাৰস্পৰিক সম্পৰ্ক ৰক্ষা কৰি চলা মাধ্যম। তুমি ইয়াৰ বাক্যবোৰৰ তলেদি আঁচ টানিব পাৰা, মাৰ্জিনত লিখিব পাৰা, পৃষ্ঠা ভাঁজ কৰি ৰাখিব পাৰা, কোনো পৃষ্ঠা মাজত এৰি আগুৱাই যাব পাৰা আৰু ইয়াক লৈ তুমি য’তে ইচ্ছা ত’তে যাব পাৰা।— মিখাইল লিন্টন\nসকলোবোৰ গ্ৰন্থই হয় সপোন অথবা তৰোৱাল। তুমি ইয়াৰে কাটিব পাৰা অথবা নিচাগ্ৰস্ত হ’ব পাৰা।— এমি লৱেল\nকিতাপতকৈ বেছি মোহনীয় কোনো আচৱাব নাই।– চিডনী স্মিথ\nধ্ৰুপদী গ্রন্থবোৰ হৈছে এনে গ্ৰন্থ যিবোৰ সকলোৱে প্রশংসা কৰে কিন্তু খুব কম সংখ্যক লোকেহে পঢ়ে ।— মাৰ্ক টৱেইন\nভালকৈয়ে লিখা হওঁক বা বেয়াকৈয়ে লিখা হওঁক কিতাপ কিতাপেই ।— অস্কাৰ ওৱাইল্ড\nবেছি বিক্ৰী হোৱা কিতাপবোৰ হৈছে মধ্যমীয়া প্ৰতিভাৰ ৰহণ লগোৱা কবৰ।— এল. পি স্মিথ\nগছত পাত অহাৰ দৰে কবিতা যদি স্বতঃস্ফূর্তভাৱে নাহে, তেন্তে কবিতা সৃষ্টি নকৰাই ভাল।— জন কীটচ্\nএজন মানুহে তেওঁ অনুভৱ কৰা সুখহে উপেভাগ কৰে, এজন তিৰোতাই নিজে আনক দিয়া সুখহে উপেভাগ কৰে। — পি. চি. ডি. লাক’লচ\nসকলো কবিয়েই পাগল।— ৰবাৰ্ট বাৰ্টন\nকান্দি থকা মানুহৰ বাহিৰে সকলো মানুহেই মুখা পিন্ধি থাকে।— ডেনি এবছি\nপুৰুষৰ সঙ্গৰ পৰা বঞ্চিত তিৰোতাসকল দুখী হয় আৰু নাৰীৰ সঙ্গৰ পৰা বঞ্চিত পুৰুষসকল মূৰ্খ হয়।— এন্টন চেখভ\nপ্রসঙ্গ পুথি : মহৎ লোকৰ অমৰ বাণী\n← আজান ফকিৰ। Ajan Phakir ।Ajan…\nঅসম কুইজ। Assam Quiz ।… →


অনুপ অসমীয়া “সপোন এটা” - Hourly Times\nJanuary 8, 20200002yrs 85\nদলঙৰ সিফালে পুখুৰী\nএখন শ্মশান !\nতাৰ পৰাই ভাঁ‌হি অহা\nউলংগ শৰীৰৰ বগা চেলেং!!\nদুখন চিতা জ্বলি থাকে\nচিতাৰ কাষতে খেলে শৈশৱে\nৰাগবীৰ দৰে এবিধ খেল!\nআচম্বিতে ছিটিকি আহে বলটো\nমূৰৰ পৰা বৈ আহে\nৰঙানৈৰ উশাহ ..\nফাগুনী বতাহে উৰাই ধূলি\nকপৌৰ ৰুণৰ দৰে\nতেজে কাটে বুকুৰ উকি!!


'শান্ত আহোমক জোকাই ন'লবি- পৰিণতি ভয়ংকৰ হ'ব' : সদৌ টাই আহোম ছাত্ৰ সন্থা\n‘বাঘৰ নেজেৰে কাণ নখজুৱাবি, জুইৰ লগত খেলা নকৰিবি’ বুলি কাক সকীয়ালে আটাছুৱে?\nশিৱসাগৰ , February 10, 2019 9:41 am\n‘বাঘৰ নেজেৰে কাণ নখজুৱাবি, জুইৰ লগত খেলা নকৰিবি আৰু শান্ত আহোমক জোকাই ন’লবি- পৰিণতি ভয়ংকৰ হ’ব। এইদৰে সদৌ তাই আহোম ছাত্ৰ সন্থা, শিৱসাগৰ জিলা সমিতিয়ে এক প্ৰেছ বিবৃতিৰ জৰিয়তে আদিত্য খাকলাৰী এণ্ড কোম্পানীক সকীয়নি প্ৰদান কৰে।\nআটাছুৱে শনিবাৰে এক প্ৰেছ বিবৃতিৰ জৰিয়তে কয় যে অসমৰ ছয় জনগোষ্ঠীক তাই আহোম, মৰাণ, মটক, চুতীয়া, কোঁচ ৰাজবংশী আৰু চাহ জনগোষ্ঠীক জনজাতিকৰণ কৰাৰ নামত কেন্দ্ৰীয় চৰকাৰ আৰু ৰাজ্য চৰকাৰে চৰম প্ৰতাৰণা কৰি আহিছে। যাৰ ফলশ্ৰুতিত কেইবা দশক ধৰি আন্দোলন কৰিবলগীয়া হৈছে এই ছয় জনগোষ্ঠীয়ে।\nশেহতীয়া কৈ বৰ্তমানৰ বিজেপি চৰকাৰে বিষয়টো সমাধানৰ বাবে সংসদত উত্থাপন কৰিছে যদিও বিষয়টো এতিয়াও সন্দেহৰ আৱৰ্তত। কিন্তু মন কৰিব লগীয়া যে জনজাতিকৰণ বিষয়টোৰ সন্দৰ্ভত ট্ৰাইবেল সংঘৰ নেতা তথা ৰাজনৈতিক দালাল আদিত্য খাকলাৰী এণ্ড কোম্পানীয়ে বিভিন্ন সময়ত ছয় জনগোষ্ঠীক জনজাতিকৰণৰ বিৰোধিতা কৰাৰ লগতে এই ভূ খণ্ডত বসবাস কৰা জাতি-জনজাতিৰ মাজত বিভেদ সৃষ্টি কৰা দেখিবলৈ পোৱা গৈছে, যি কাৰ্য্যক সদৌ তাই আহোম ছাত্ৰ সন্থা শিৱসাগৰ জিলা সমিতিয়ে তীব্ৰ ধিক্কাৰ দিয়াৰ লগতে এনে কাৰ্যৰ পৰা আদিত্য খাকলাৰীক বিৰত থাকিবলৈ প্ৰেছ বিবৃতিৰ জৰিয়তে অন্তিম বাৰৰ বাবে সকীয়াই দিয়ে।\nসংগঠনটোৱে লগতে উল্লেখ কৰে যে তাই আহোমকে ধৰি ছয় জনগোষ্ঠীৰ জনজাতিকৰণৰ যি দাবী সেইয়া এক ন্যায্য দাবী আৰু ছয় জনগোষ্ঠীৰ জন্মগত অধিকাৰ। এই ক্ষেত্ৰত আটাছুৱে কেতিয়াও আপোচ নকৰে। নিজকে জনজাতিৰ স্বয়ম্ভু নেতা বুলি ভৱা আদত্য খাকলাৰীক আটাছুৱে প্ৰশ্ন কৰে জনজাতিকৰণ তেওঁৰ পৈতিক সম্পতি নেকি?\nআনহাতে আটাছুৰ মুখ্য উপদেষ্টাক আদিত্য খাকলাৰীৰ কোনো আজ্ঞাবাহী ভৃত্যই প্ৰদান কৰা সকিয়নীক হাস্যকৰ বুলি আখ্যা দিয়ে আটাছুৱে। লগতে স্পষ্ট কৰি দিয়ে যে পূৰ্বৰ সিদ্ধান্ত অনুসৰি খাকলাৰীক শিৱসাগৰত প্ৰৱেশ নিষিদ্ধ ঘোষণাত আটল সংগঠনটো।


শিৱসাগৰৰ ডিমৌত নিষিদ্ধ হ’ব পাৰে এ এছ টি চিৰ অধীনৰ বাছৰ অৱস্থান!\nডিমৌ , August 11, 2018 5:27 pm\nশিৱসাগৰৰ ডিমৌত এ এছ টি চিৰ অধীনৰ বাছ ৰখোৱা নিষিদ্ধ হ’ব পাৰে! শিৱসাগৰ নগৰৰ পৰা তিনিচুকীয়া, ডিব্ৰুগড়, মৰাণ অভিমুখী এ এছ টি চিৰ বাছসমূহে ডিমৌলৈকে যাত্ৰীক উঠিবলৈ নিদিয়াৰ পৰিণামৰূপে ডিমৌত এইসমূহ বাছ ৰখোৱাত বাধা দিয়া হ’ব বুলি হুংকাৰ দিছে বৃ্হত্তৰ অসমীয়া যুৱ মঞ্চই।\nবাছৰ পৰিচালক, হেণ্ডিমেনসকলক তেনে কাৰ্য্যৰ পৰা বিৰত থাকিবলৈ সকীয়াই দি সংগঠনটোৰ ডিমৌ আঞ্চলিক নগৰ সমিতিয়ে। ‘অন্যথা পৰিবহণ নিগমৰ বাছসমূহ ডিমৌত ৰোৱাত বাধা প্ৰদান কৰিম,’ ঘোষণা সমিতিৰ সভাপতি যদুমণি কলিতা আৰু ভাৰপ্রাপ্ত সচিবপ্ৰধান যাদৱ বৰুৱাৰ।\nএই সকীয়নিৰে ইতিমধ্যে যোৱা ৭ আগষ্টত জিলা উপায়ুক্তক এক স্মাৰক পত্ৰও প্ৰদান কৰিছে সংগঠনটোৱে। শিৱসাগৰ নগৰৰ নিগমৰ আস্থানত ডিমৌৰ যাত্ৰীয়ে সন্মুখীন হোৱা আলৈ-আথানি সন্দৰ্ভত বিহিত পদক্ষেপ গ্ৰহণ কৰিবৰ বাবে স্মাৰক পত্ৰযোগে জিলা উপায়ুক্তক আহ্বান জনাইছে সংগঠনটোৱে।\nডিমৌলৈ আহিব খোজা যাত্ৰীক বাছত উঠিবলৈ লোৱাৰ সময়তে আগচি ধৰি ডিমৌলৈ নিয়া নহ’ব, ছিট দিয়া নহ’ব ইত্যাদি কৈ বহুত দিনৰ পৰাই দুৰ্ব‍্যৱহাৰ কৰাৰ লগতে গাড়ীত উঠিবলৈ নিদিয়া বুলি সংগঠনটোৱে অভিযোগ কৰিছে।


Tramad in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tramad ar byavahar, ppali, parshwakriya, upkaar, kriya-pratikriya aaru satarkatabani\nTramad ৰ মূল্য আৰু পেকৰ চাইজ - Tramad Price and Pack Size in Assamese - Tramad ar mulya aaru pakor size\nTramad की जानकारी\nTramad ৰ লাভ আৰু ব্যৱহাৰসমূহ- Tramad Benefits & Uses in Assamese- Tramad ar laabh aaru byavaharsamuh\nTramad ৰ পালি আৰু সেয়া কেনেদৰে ল'ব- Tramad Dosage & How to Take in Assamese - Tramad ar paali aaru xeya kenedore lobo\nTramad ৰ পাৰ্শ্চক্ৰিয়াসমূহ- Tramad Side Effects in Assamese- Tramad ar parshwakriyasamuh\nTramad সংক্ৰান্ত সতৰ্কতাবাণীসমূহ- Tramad Related Warnings in Assamese- Tramad xonkranta xatarkatabanisamuh\nঅইন দৰৱৰ সৈতে Tramadৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tramad with Other Drugs in Assamese- Oinor xoite Tramad ar gurutor kriya-pratikriya\nTramad মতভেদসমূহ- Tramad Contraindications in Assamese- Tramad nishedhsamuh\nTramad ৰ বিষয়ে সততে সোধা প্ৰশ্নসমূহ- Frequently asked Questions about Tramad in Assamese- Tramad ar bikhoye satate xodha prashnasamuh\nখাদ্য আৰু মদৰ সৈতে Tramad ক্ৰিয়া-প্ৰতিক্ৰিয়া- Tramad Interactions with Food and Alcohol in Assamese- khadya aaru modor xoite Tramad kriya-pratikriya\nTramad ৰ লাভ আৰু ব্যৱহাৰসমূহ - Tramad Benefits & Uses in Assamese - Tramad ar laabh aaru byavaharsamuh\nTramad তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTramad ৰ পালি আৰু সেয়া কেনেদৰে ল'ব - Tramad Dosage & How to Take in Assamese - Tramad ar paali aaru xeya kenedore lobo\nTramad-ৰ উপাদানসমূহ - Tramad Active Ingredients in Assamese - Tramad-ar upadaansamuh\nTramad ৰ পাৰ্শ্চক্ৰিয়াসমূহ - Tramad Side Effects in Assamese - Tramad ar parshwakriyasamuh\nগৱেষণাৰ ভিত্তিত, Tramad ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTramad সংক্ৰান্ত সতৰ্কতাবাণীসমূহ - Tramad Related Warnings in Assamese - Tramad xonkranta xatarkatabanisamuh\nTramad-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Tramadএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Tramad পুনৰাই গ্ৰহণ নকৰিব।\nTramad-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTramad প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Tramad কি প্ৰভাৱ দেখা গৈছে?\nTramadৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Tramad কি প্ৰভাৱ দেখা গৈছে?\nকলিজা ৰ বাবে Tramad কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Tramad ৰ কি প্ৰভাৱ দেখা গৈছে?\nTramadৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Tramadৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tramad with Other Drugs in Assamese - Oinor xoite Tramad ar gurutor kriya-pratikriya\nTramad তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTramad মতভেদসমূহ - Tramad Contraindications in Assamese - Tramad nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tramad লোৱা অনুচিত যাতে -\nTramad ৰ বিষয়ে সততে সোধা প্ৰশ্নসমূহ - Frequently asked Questions about Tramad in Assamese - Tramad ar bikhoye satate xodha prashnasamuh\nএই Tramad-এ অভ্য়াস বা নিচাৰ সৃষ্টি কৰে নেকি?\nহয়, Tramadসেৱনৰ এটা অভ্যাস গঢ় লৈ উঠিব পাৰে। এয়া লোৱাৰ আগেয়ে ডাক্তৰৰ সৈতে কথা পাতক।\nTramad লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Tramadয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু Tramad লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Tramadয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Tramad ক্ৰিয়া-প্ৰতিক্ৰিয়া - Tramad Interactions with Food and Alcohol in Assamese - khadya aaru modor xoite Tramad kriya-pratikriya\nখাদ্য আৰু Tramadৰ ক্ৰিয়া-প্ৰতিক্ৰিয়া\nখাদ্যৰ সৈতে Tramad লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Tramadৰ মাজৰ প্ৰতিক্ৰিয়া\nTramadৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nTramad ৰ অনুকল্প - Substitutes for Tramad in Assamese\nআপুনি বা আপোনাৰ পৰিয়ালৰ কোনোবাই Tramad লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tramad ব্যৱহাৰ কৰিছিল নেকি?\nআপুনি কিমান পৰিমাণে Tramad সেৱন কৰিছিল?\nআপুনি Tramad ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tramad সেৱন কৰে?


বয়সৰ জোখেৰে ৩০ৰ দেওনাও পাৰ হোৱা নাই, কিন্তু কান্ধত গুৰু দ্বায়িত্ব। অসমৰ অন্যতম বৃহৎ তথা জনপ্ৰিয় সংবাদ প্ৰতিষ্ঠান সাদিন- প্ৰতিদিন গোষ্ঠীৰ সঞ্চালকৰ গুৰু দ্বায়িত্ব। ক’ব খুজিছো এটা জনপ্ৰিয় অসমীয়া নিউজ চেনেল প্ৰতিদিন টাইমক সন্মুখৰ পৰা নেতৃত্ব দি অহা সঞ্চালক স্মৃতাক্ষী বি. গোস্বামীৰ কথা। ২৭ বছৰ বয়সতে নিউজ চেনেলৰ এনে এটা গুৰুত্বপূৰ্ণ পদৰ দ্বয়িত্ব লোৱা স্মৃতাক্ষী বি. গোস্বামীৰ ওপৰত আছে জনপ্ৰিয় তথা সৰ্বাধিক চাৰ্কুলেশ্বন হোৱা অসমীয়া বাতৰি কাকত ‘অসমীয়া প্ৰতিদিন’ৰো বহু দ্বায়িত্ব।\nস্মৃতাক্ষীৰ জন্ম অসমীয়া ভাষা, সাহিত্য, সংস্কৃতি তথা সংবাদ জগতখনত প্ৰভুত অৱদান আগবঢ়াই অহা এটা পৰিয়ালত। অসমীয়া ভাষাৰ ওজা তথা ‘হেমকোষ’ প্ৰণেতা হেমচন্দ্ৰ বৰুৱাৰ পৰিনাতি স্মৃতাক্ষী। সাদিন-প্ৰতিদিন গোষ্ঠীৰ সত্বাধিকাৰ জয়ন্ত বৰুৱাৰ জী স্মৃতাক্ষী বৰুৱা। কিন্তু সেই সুবাদতে সংবাদ গোষ্ঠীটোৰ এনে এটা গুৰু দ্বায়িত্ব স্মৃতাক্ষীৰ ওপৰত পৰা নাই। দুখনকৈ প্ৰতিষ্ঠিত বাতৰি কাকত সাদিন আৰু প্ৰতিদিনৰ উত্থান দেখি ডাঙৰ হোৱা স্মৃতাক্ষীয়ে সংবাদ গোষ্ঠীটোৰ সৈতে ২০১০ চনৰ পৰা জড়িত হৈ ইতিমধ্যেই নিজৰ দক্ষতাৰ পৰিচয় দিছে। কম সময়তে সংবাদ জগতখনত নিজ দক্ষতাৰ পৰিচয় দিব পাৰিছে; কাৰণ সৰুৰে পৰা ঘৰুৱা পৰিবেশত সংবাদ গোষ্ঠীটোৰ কাম কাজ প্ৰত্যক্ষ কৰাৰ লগতে কিন্তু স্মৃতাক্ষীয়ে চিনাকী পৰিবৃত্তৰ আঁতৰত থাকিহে সম্পূৰ্ণ কৰিছে আনুষ্ঠানিক শিক্ষা।\nষষ্ঠ শ্ৰেণীতে গুৱাহাটীৰ ঘৰ খনৰ পৰা বহু নিলগত মছৌৰী ইন্টাৰনেচনেল স্কুলত নাম ভৰ্তি কৰালেগৈ স্মৃতাক্ষী বৰুৱাৰ। মছৌৰীত থকা ৬টা বছৰত বিশ্বৰ ভিন্ন প্ৰান্তৰ শিক্ষাৰ্থীৰ সৈতে একেলগে শিক্ষা গ্ৰহণ কৰাৰ সময়চোৱাতে স্মৃতাক্ষীয়ে নিজকে সাজু কৰি তুলিলে প্ৰতিযোগিতামূলক পৃথিৱীখনত নিজকে খাপ খুৱাই আগুৱাই যাবলৈ। ঘৰতে এটা সংবাদ প্ৰতিষ্ঠান থকাৰ পিছত কেৰিয়াৰ নিৰ্বাচনৰ বাবে স্মৃতাক্ষীৰ বৰ বেছি চিন্তা কৰিব লগীয়া কথা নাছিল। নয়ডাৰ এমিতি ইউনিভাৰচিটিৰ পৰা স্মৃতাক্ষীয়ে জাৰ্ণেলিজিম এণ্ড মাছ কমিউনিকেশ্বনত স্নাতক ডিগ্ৰী ল’লে। ‘টেলিভিচন পাথৱেজ’ বিষয়ত স্নাতকোত্তৰ শিক্ষা গ্ৰহণ কৰিলে লণ্ডনৰ ইউনিভাৰচিটি অৱ আৰ্টচৰ পৰা।\n২০১০ চনত স্মৃতাক্ষীয়ে পিতৃৰ সাদিন-প্ৰতিদিন গোষ্ঠীত যোগদান কৰিলে। তেতিয়াৰে পৰা সংবাদ মাধ্যমৰ সৈতে ওতঃপ্ৰোত ভাবে জড়িত হৈ আছে স্মৃতাক্ষী। প্ৰতিদিন কাকতখনত পৰীক্ষামূলক ভাবে বহু কেইটা কাম কৰি সফলতা লাভ কৰিছে স্মৃতাক্ষীয়ে। অসমীয়া বাতৰি কাকতত পোন প্ৰথমবাৰৰ বাবে ব্যৱসায়ৰ খবৰেৰ ‘ব্যৱসায় বাণিজ্য’ নামৰ এটা পৃষ্ঠা, শিক্ষা তথা কেৰিয়াৰ সম্পৰ্কীয় বাতৰিৰে ‘আৰোহণ’ আদি প্ৰতিদিন কাকত খনত আৰম্ভ হৈছে স্মৃতাক্ষী বৰুৱা গোস্বামীৰ পৰিকল্পনাৰে। অসমীয়া প্ৰতিদিন কাকত খনৰ অসমৰ লগতে দাঁতি কাষৰীয়া ৰাজ্য কেইখনতো কিছু চাৰ্কুলেচন থকাৰ প্ৰতি লক্ষ্য ৰাখি তেওঁৰ পৰিকল্পনাতে অসমীয়া প্ৰতিদিন কাকতখনত শেহতীয়াকৈ প্ৰতি সোমবাৰে সংযোজন ঘটিছে উত্তৰ পূৰ্বাঞ্চলৰ খবৰেৰে এটা বিশেষ পৃষ্ঠাৰ।\n২০১৩ চনত স্মৃতাক্ষী বৰুৱা গোস্বামী জড়িত হৈ পৰে সংবাদ গোষ্ঠীটোৰ নতুন সংযোজন নিউজ চেনেলৰ সৈতে। ইতিমধ্যে উল্লেখ কৰি অহাৰ দৰে ‘টেলিভিচন পাথৱেজ’ বিষয়তে স্নাতকোত্তৰ ডিগ্ৰী লোৱা স্মৃতাক্ষী নিউজ চেনেলটোত আৰম্ভণীৰ পৰাই সন্মুখৰ পৰা নেতৃত্ব দি আহিছে।\n“মই জন্মৰে পৰা সাদিনৰ উত্থান দেখিছো, প্ৰতিদিনৰ উত্থান দেখিছো। টেলিভিচন মিডিয়াৰ সৈতে সাদিন-প্ৰতিদিন গোষ্ঠী জড়িত হৈ পৰাৰ সময়ত মই আৰম্ভণিৰ পৰাই আছো। টেলিভিচন মিডিয়াতেই মই মোৰ কেৰিয়াৰটো আগবঢ়াই লৈ যাব বিচাৰিছিলো, সেইবাবেই মই মাষ্টাৰ্ছো কৰিছিলো ‘টেলিভিচন পাথৱেজ’তে। এতিয়া মোৰ লক্ষ্য এটাই এই চেনেলটো অঞ্চলটোৰ ভিতৰত এক নম্বৰৰ চেনেল হ’ব লাগিব। এক নম্বৰৰ চেনেল মানে টিআৰপি বা বাৰ্ক ৰেটিং অনুসৰিয়েই নহয়, মানুহৰ মনৰ মাজত এক নম্বৰৰ চেনেল হ’ব লাগিব। কোনো পক্ষ নোলোৱাকৈ, কোনো ৰাজনৈতিক উদ্দেশ্য নথকাকৈ আমি মানুহৰ বাবে কাম কৰি যাব বিচাৰোঁ। সাদিন-প্ৰতিদিন গোষ্ঠীৰ সাদিন, প্ৰতিদিন দুখনকৈ সংবাদ পত্ৰৰ লগতে আলোচনী নন্দিনী আৰু সাতসৰী কোনোখনেই আজিলৈ ৰাজনৈতিক বা আন কোনো পক্ষৰ চাপত পৰি কোনো কাম কৰা নাই, প্ৰতিদিন টাইম চেনেলটোৱেও যাতে সেই পথেৰেই সদায় আগবাঢ়িব পাৰে, চেনেলটোৰ সঞ্চালক হিচাপে মই তাকেই বিচাৰোঁ আৰু সেই উদ্দেশ্য আগত লৈয়ে কাম কৰি আহিছো।” প্ৰতিদিন টাইম সম্পৰ্কত এনেদৰে ক’লে স্মৃতাক্ষী বৰুৱা গোস্বামীয়ে।


বাঙ্গালুৰুৰ ‘কাল্ট’এ সলনি কৰিছে ভাৰতৰ ‘ফিটনেচ’ৰ দৃশ্যপট…\nধৰিলওক নতুন বছৰৰ আৰম্ভণীতে আপুনি আন বহু সংকল্পৰ লগতে স্বাস্থ্যৰো যত্ন লোৱাৰ মানসেৰে চহৰৰে অত্যাধুনিক ‘জিম’ এটাত এডমিশ্ব্যন ল’লেগৈ৷ তাৰপিছত প্ৰথম কেইদিনমান আপোনাৰ উদ্যম ঠিকেই থাকিল৷ কিন্তু দুমাহ বা তিনিমাহৰ পিছত কি হ’ব জানেনে? লাহে লাহে আপোনাৰ বিৰক্তি লাগিবলৈ আৰম্ভ কৰিব, ‘জিম’লৈ যোৱাটো এটা একঘেয়ামি কাম যেন লগা হ’ব আৰু শেষত বিভিন্ন অজুহাতত এদিন আপোনাৰ ‘জিম’লৈ যোৱাৰ নতুনকৈ গঢ়ি উঠা অভ্যাসটোৰ অন্ত পৰিব৷ ফলত কি হ’ব? আপোনাৰ ক্ৰমে বাঢ়ি অহা শৰীৰটোৰ সৈতে পেটটোও দ্ৰুত গতিত বাঢ়িবলৈ ল’ব আৰু আপুনি অসহায় হৈ এইসকলোবোৰ সহি থকাৰ বাহিৰে আৰু একো গত্যন্তৰ নাথাকিব৷ এয়া যে অকল আপোনাৰে ক্ষেত্ৰত হৈছে সেইটো নহয়৷ চহৰৰ আধুনিক জীৱন যাত্ৰাত অভ্যস্ত প্ৰায় সকলো মানুহেই এইটো সমস্যাত ভোগে৷ এই সমস্যাৰ পৰা আপোনাক, মোক আৰু আন বহুজনক সকাহ দিয়াৰ উদ্দেশ্যেই ২০১৫ ৰ ডিচেম্বৰ মাহত বাঙ্গালুৰুৰ দুই যুৱক ‘দিপক পডুৱেল’ আৰু ‘ৰিষভ টেলেঙ’ এ কোনো যন্ত্ৰপাতিৰ সহায় নোলোৱাকৈ শৰীৰচর্চা কৰাৰ ‘কাল্ট- দ্যা ৱর্ক ষ্টেচন’ নামেৰে এক অভিযানৰ সূচনা কৰিছে৷\nকাল্টে আাপোনাক কি দিব? ই আপোনাক দিব ‘সমৰ কলা’, যোগ অভ্যাস আৰু শৰীৰ চর্চাৰ আন কিছু সামান্য জ্ঞান৷ ইয়াত কোনো ট্ৰেডমিল বা আন জাকজমকীয়া যন্ত্ৰপাতিৰ ব্যৱস্থা নাই আছে কেৱল এটা বক্সিং ৰিং, বক্সিং বেগ, স্কিপিং কৰাৰ বাবে এডাল ৰছী, টায়াৰ কেইটামান, পলিমেট্ৰক বাকচ আৰু আন কিছু সা-সজুলি৷\nৰিষভৰ মতে, “কাল্টত সাধাৰণতে ‘জিম’ত যোৱা মানুহৰ হ’ব পৰা বিভিন্ন আঘাত জনিত সমস্যাবোৰ হোৱাৰ সম্ভাৱনা একেবাৰেই নাথাকে৷ আমি কোনো ধৰণৰ চাপ্লিমেণ্ট, পাউডাৰ আৰু ঔষধো নিদিওঁ৷ বিপৰীতে আমি সদস্যসকলক চাফচিকুন পৰিবেশত এটা ৰুচিসম্পন্ন খাদ্য আৰু জীৱন প্ৰণালী গ্ৰহণ কৰাৰহে উপদেশ দিওঁ৷ তাৰউপৰিও আমি মাজে মাজে তেওঁলোকক, চাইকেল চলোৱা, সাঁতোৰা, দৌৰা আৰু বিভিন্ন খেলা ধুলাত অংশগ্ৰহন কৰিবলৈ লৈ যাওঁ৷\n৩৪ বছৰীয়া দিপকে ‘উইপ্ৰ’ৰ চাকৰিয়াল হিচাপে সদায় লগ পাই থকা বৃহৎ উদ্যোগী ব্যক্তিৰ পৰা প্ৰায়েই সফল আৰু ব্যর্থ উদ্যোগৰ বিষয়ে নতুন নতুন কথা শুনিছিল৷ এইবোৰ দেখি শুনিয়ে তেওঁ ২০১০ চনত জীৱনৰ প্ৰথমটো ষ্টার্টআপ ‘টেনজিৱল এক্সপেৰিয়েঞ্চ’ আৰম্ভ কৰিলে৷ ভাৰতৰ লগতে ইউৰোপ, আমেৰিকা আৰু মধ্যপ্ৰাচ্যৰ কেইবাখনো দেশত প্ৰযুক্তিবিদ্যা সম্পর্কীয় ষ্টার্টআপ ‘টেনজিৱল এক্সপেৰিয়েঞ্চ’এ ইয়াৰ ব্যৱসায়ৰ পৰিধি বিস্তৃত কৰিবলৈ সক্ষম হৈছিল৷ আৰু কিছুদিনৰ ভিতৰতে এওঁলোকে ‘লজিষ্টিক টেকন’লজি’ বিষয়ক অন এক ষ্টার্টআপৰ আৰম্ভনি কৰিবলৈ আগবাঢ়িছে৷\nদিপকে কর্ণাটকৰ ভি.টি.ইউ.ৰ পৰা কম্পিউটাৰ চাইঞ্চত ইঞ্জিনিয়াৰিঙৰ স্নাতক ডিগ্ৰি লোৱাৰ পিছত চিমবায়চিচ, পুণাৰ পৰা এম.বি.এ. ৰ ডিগ্ৰি লয়৷ এণ্টাৰপ্ৰিনেয়িঅৰ হিচাপে নিজকে প্ৰতিষ্ঠা কৰাৰ আগতে তেওঁ উইপ্ৰ’ টেকন’লজিৰ, খুছুৰা আৰু উপভোক্তা সামগ্ৰীৰ বিপণন বিভাগৰ ‘গ্লৱেল হেড’ হিচাপে কার্যনির্বাহ কৰিছিল৷\nআনহাতে দিপকৰ ভনীজোঁৱায়েক ৩০ বছৰ বয়সীয়া ৰিষভ আন্তঃৰাষ্ট্ৰীয় পর্যায়ৰ খেলুৱৈৰ সৈতে ট্ৰেইন কৰাৰ অভিজ্ঞতা থকা এগৰাকী শৰীৰচর্চাবিদ হোৱাৰ লগতে তেওঁ উইপ্ৰ’ টেকন’লজিৰ উপৰিও এফ.এম.চি.জি.ৰ এক বৃহৎ কম্পেনী ‘ৰেকিট বেনকাইজাৰ’ৰ সৈতে জড়িত আছিল৷ শিক্ষাগত অর্হতাৰ ফালৰ পৰা ৰিষভে পুণেৰ বি.আই.এম.এম. ৰ পৰা এম.বি.এ. ডিগ্ৰী গ্ৰহণ কৰিছিল৷\nকোনো যন্ত্ৰ-পাতি অবিহনে মানুহক শৰীৰচর্চাৰ বিষয়ে বুজুৱা কথাটোৱেই তেওঁলোক দুজনৰ বাবে আটাইতকৈ ডাঙৰ প্ৰত্যাহ্বান আছিল৷ তাৰোপৰি বাঙ্গালুৰুৰ চর্জাপুৰ পথত অৱস্থিত তেওঁলোকৰ ৱেৰহাউচ সদৃশ জিমটো অগতানুগতিক সামগ্ৰী আদিৰে সজাই তোলাটোও প্ৰথমাৱস্থাত এটা প্ৰত্যাহ্বান আছিল৷\n৭৫ লাখ টকা ব্যয়ৰে আৰম্ভ কৰা ‘কাল্ট’ৰ প্ৰথমজন সদস্য লেক এটাত দিপক আৰু ৰিচভৰ শশীৰচর্চাৰ ব্যৱস্থা দেখি আকর্ষিত হৈছিল আৰু এনেকৈয়ে তেওঁলোকৰ বিষয়ে কিছু লোকৰ মূখ বাগৰি ‘কাল্ট’ৰ কথা বাঙ্গালুৰু চহৰত বিয়পি পৰিছিল৷ সেইদৰেই কাল্টে এতিয়ালৈকে তেওঁলোকৰ সদস্যভর্তি কৰি আগবাঢ়ি যাব পাৰিছে৷ ৯ জন প্ৰশিক্ষকৰ সৈতে কাল্টে বিগত ছমাহত ইয়াৰ সদস্যসংখ্যা প্ৰায় ২০০ জনলৈ বঢ়াবলৈ সক্ষম হৈছে৷ উল্লেখযোগ্য যে কাল্টত বছৰেকীয়া আৰু ছমহীয়া সদস্যভুক্তিৰ ব্যৱস্থা আছে৷ আনহাতে কাল্টৰ ফেচবুকৰ পেজটোত লাইকৰ সংখ্যাই ইতিমধ্যে ২০০০০ ৰ সীমা অতিক্ৰম কৰি গৈছে৷ কাল্টৰ সদস্য সমূহৰ কিছুমানে নিজৰ শৰীৰটোৰ যত্ন ল’বলৈ সদস্যভুক্তি হোৱাৰ বিপৰীতে আন কিছুমানে আকৌ নিজকে এজন এথেলেট হিচাপে গঢ়ি তুলিবলৈ ইয়াৰ অন্তর্ভূক্ত হৈছে৷\nধন আহৰণৰ প্ৰক্ৰিয়া\nকাল্টে ইয়াৰ বছৰেকীয়া গ্ৰাহকৰ পৰা বছৰি ৩০০০০ আৰু দুবছৰীয়া গ্ৰহকৰ পৰা দুবছৰৰ বাবে ৪৮০০০ টকা বৰঙণি লয়৷ সদস্য সকলে কাল্টে আগবঢ়োৱা বহুবোৰ ট্ৰেইনিং ক্লাছৰ ভিতৰৰে নিজৰ পছন্দ অনুযায়ী যিকোনো ক্লাছ এটা বাছি ল’ব পাৰে৷ ইয়াত মূখ্যতঃ ষ্ট্ৰেংথ এণ্ড কন্ডিশ্বনিং, মুৱাই থাই, বক্সিং, ব্ৰাজিলিয়ান জু-জিটচু, যোগ অভ্যাস, শক্তি বর্ধক বিভিন্ন ব্যায়াম আৰু মুকলিত বিভিন্ন শাৰিৰীক অনুশীলন কৰাৰ ব্যৱস্থা আছে৷\nআনহাতে প্ৰতিযোগীতামূলক খেলা-ধূলাত অংশ ল’ব খোজা পেছাদাৰী শৰীৰ চর্চাৰ খেলুৱৈ সকলৰ বাবে কাল্টত বিশেষ ধৰণৰ প্ৰশিক্ষনৰ ব্যৱস্থা আছে৷\nৰিষভৰ মতে কাল্টৰ ব্যৱসায় যথেষ্ট ভালেই হৈছে কিয়নো তেওঁলোকে ইয়াৰ ৯ গৰাকী প্ৰশিক্ষকৰ বাহিৰে আন কোনো বিষয়ত ধন খৰচ কৰিব লগা নহয়৷ কিয়নো কাল্টে আজিলৈকে বিপণনৰ নামত এটকাও খৰচ কৰি পোৱা নাই অৰু ইয়াত যন্ত্ৰ-পাতিৰ মেৰামতিৰ নামতো এপইছাও খৰছ নাই৷\nকাল্টে কর্পৰেটৰ ব্যস্ত কর্মচাৰী সকলৰ বাবে সময়ে সময়ে বিভিন্ন স্বাস্থ্য বিষয়ক কর্মশালা আদি অনুষ্ঠিত কৰি অহাৰ লগতে শৰীৰ চর্চাৰ উপকাৰীতাৰ বিষয়েও এই লোকসকলক আন কিছু ব্যৱস্থাৰে সজাগ কৰি তোলাৰ প্ৰচেষ্টা হাতত লৈছে৷ এনেবোৰ কার্যৰ বাবে কাল্টে কর্পৰেটৰ সৈতে জড়িত লোকসকলৰ পৰা বিশেষভাৱে পূঁজি সংগ্ৰহ কৰে৷\nইয়াৰ উপৰিও কাল্টে ডেকাথলনৰ সহযোগত মাৰাথন এটাৰ আগত আৰু পিছত কৰিবলগা বিভিন্ন অনুশীলনৰ ব্যৱস্থা কৰে৷ লগতে বাঙ্গালুৰুৰ ৬০ বছৰ অতিক্ৰম কৰা ব্যক্তিৰ বাবে চহৰখনৰ বহু প্ৰতিষ্ঠিত ডাক্তৰ আৰু কাল্টৰ ফিটনেচ বিশেষজ্ঞ সকলৰ সহযোগত বিভিন্ন কেম্প অনুষ্ঠিত কৰি বয়সীয়াল লোকসকলৰ মাজতো শাৰিৰীক সক্ষমতাৰ বিষটোৰ প্ৰচাৰৰ লগতে নিজৰ ব্যৱসায়ৰো পৰিসৰ ক্ৰমাৎ বঢ়াই নিছে৷\nফ্ৰেনচাইজি আর্হিৰ লৈ ব্যৱসায়ৰ পৰিসৰ বৃদ্ধিৰ চেষ্টা\nকাল্টে এই বর্ষৰ ফেব্ৰুৱাৰী মাহৰ ভিতৰত ফ্ৰেনচাইজি আর্হি লৈ বাঙ্গালুৰুৰ আন দুঠাইত ইয়াৰ আন দুটা শাখা স্থাপন কৰিবলৈ আগবাঢ়িছে৷ তেওঁলোকে ফ্ৰেনচাইজি খুলিব খোজা বহুতৰ মাজৰ পৰা এই দুজনক বাছি লৈছে আৰু বাছি লোৱাৰ পিছত নিজাববীয়াকৈ তেওঁলোকে সেই দুঠাইৰ সমস্ত দিশৰ চোৱাচিতা কৰাৰ দ্বায়িত্ব লৈছে৷ ফ্ৰেনচাইজি প্ৰদান কৰাৰ ক্ষেত্ৰ কাল্টে যথেষ্ট সতর্কতাৰে আগবাঢ়িছে৷\n২০১৫ চনৰ নবেম্বৰ মাহতে কাল্টক ‘কাল্ট ফিটনেচ প্ৰাইভেট লিমিটেড’ হিচাপে গঢ়ি তোলা হৈছিল৷ বাঙ্গালুৰুৰ পিছত তেওঁলোকে এতিয়া ভাৰতৰ আন আন টায়াৰ-দুই ৰ অন্তর্ভূক্ত চহৰসমূহত তেওঁলোকৰ শাখা খোলাৰ পৰিকল্পনা কৰিছে৷ ৰাজহ সংগ্ৰহৰ ক্ষেত্ৰত তেওঁলোকে ২০১৬ চনৰ শেষত ২.৫ কোটি টকা আর্জনৰ লক্ষ্য বান্ধি লৈছে৷\nয়’ৰ ষ্ট’ৰীৰ পর্যবেক্ষণ\nভাৰতবর্ষৰ ক্ৰমবর্ধমান চহৰাঞ্চলৰ বিস্তৃতিলৈ চাই এই শৰীৰ চর্চাৰ উদ্যোগটোৰ ভবিষ্যৎ বহু উজ্জল বুলি ন দি ক’ব পাৰি৷ তাৰোপৰি আজিকালি মানুহৰ জীৱনপ্ৰণালী আৰু খাদ্যঅভ্যাসৰ সলনিৰ লগে লগে প্ৰায় সকলোৱে ইয়াৰ প্ৰয়োজনীয়তা অনুভৱ কৰিবলৈ লৈছে৷ পৰৱর্তী কেইবছৰ মানত ইয়াৰ বিকাশ ২০ ৰ পৰা ৩০ শতাংশ বাঢ়িব বুলি আমি নিশ্চিত ভাৱে ক’ব পাৰো৷\nবর্তমানে মূলতঃ ওজন কমোৱা আৰু সৌন্দর্য চর্চাৰ দিশটোতে বছৰি প্ৰায় ভাৰতীয় টকাৰ হিচাপত ৪৯০ বিলিয়ন টকাৰ ব্যৱসায় হৈ আছে৷ এখন প্ৰতিবেদনে উনুকিয়াছে যে কেৱল মুম্বাই, দিল্লী আৰু বাঙ্গালুৰু চহৰত শাৰীৰিক অনুশীলনৰ প্ৰতি আগ্ৰহী অতি কমেও ৪.৮ মিলিয়ন লোক আছে৷\nঅনহাতে আমি আলোচনা কৰি থকা ‘কাল্ট’ৰ ব্যৱসায়টো মূলতঃ য্ন্ত্ৰ-পাতি অবিহনে শৰীৰ চর্চা কেন্দ্ৰিক হোৱা বাবে ই আন সকলো শৰীৰ চর্চাৰ ব্যৱসায়তকৈ একক আৰু অনন্য ৰূপত জিলিকি আছে৷ লগতে কাল্টৰ বিশ্ব মানত ট্ৰেইনাৰ সকলে ইয়াৰ প্ৰসাৰত অৰিহনা যোগাইছে৷


HSLC, HS RESULTS 2021: ৰণোজ পেগুক সাক্ষাৎ অসম জাতীয়তাবাদী যুৱ ছাত্ৰ পৰিষদৰ, কি ক'লে শিক্ষামন্ত্ৰীক?– News18 assam\nHSLC, HS RESULTS 2021: ৰণোজ পেগুক সাক্ষাৎ অসম জাতীয়তাবাদী যুৱ ছাত্ৰ পৰিষদৰ, কি ক'লে শিক্ষামন্ত্ৰীক?\nশিক্ষাৰ্থীক মানসিক শাস্তি দিয়া বুলি অভিযোগ তোলে অসম জাতীয়তাবাদী যুৱ ছাত্ৰ পৰিষদে।\nLast Updated : July 04, 2021, 17:31 IST\nৰাজ্যৰ শেহতীয়া উচ্চ আৰু উচ্চতৰ মাধ্যমিক পৰীক্ষাৰ বিশেষজ্ঞ কমিটীয়ে দাখিল কৰা প্ৰতিবেদনৰ ভিত্তিত শিক্ষামন্ত্ৰী ৰণোজ পেগুৱে হাইস্কুল আৰু উচ্চতৰ মাধ্যমিক পৰীক্ষাৰ ফলাফলক লৈ ৰাজহুৱা কৰিছে কিছু কথা ৷ আনহাতে এই প্ৰতিবেদনৰ ভিত্তিতে স্থিৰ কৰিছে উক্ত নপতা পৰীক্ষাৰ মূল্যাংকন ৷ পিছে এই মূল্যাংকন ব্যৱস্থাৰে শিক্ষা বিভাগৰ টেট পৰীক্ষাত অৱতীৰ্ণ হোৱাৰ সুযোগ হেৰুৱাব প্ৰাৰ্থীসকলে ৷ কিয়নো চলিত বছৰত এই মূল্যাংকন ব্যৱস্থাত উত্তীৰ্ণ প্ৰাৰ্থীসকলে সকলো চৰকাৰী চাকৰি লাভ কৰিব যদিও শিক্ষকৰ যোগ্যতা নিৰ্ণয়ৰ পৰীক্ষাত বহিব নোৱাৰিব বুলি স্পষ্ট কৰিছে ৷\nৰাজ্য চৰকাৰ তথা শিক্ষা বিভাগৰ এই ঘোষণাৰ পিছতে স্বাভাৱিকতে প্ৰতিক্ৰিয়াৰ সৃষ্টি হৈছে চৌদিশে ৷ দেওবাৰে ৰাজ্যৰ শিক্ষামন্ত্ৰী ৰণোজ পেগুক সাক্ষাৎ কৰে অসম জাতীয়তাবাদী যুৱ ছাত্ৰ পৰিষদৰ এটা সঁজাতী দলে ৷ দলটোৱে শিক্ষামন্ত্ৰীক সাক্ষাৎ কৰি স্পষ্ট কৰি দিছে যে পৰীক্ষা পাতিলে সোনকালে অনুষ্ঠিত কৰক, অন্যথা মূল্যাংকন কৰা এখন মাৰ্কশ্বীটৰ ভিত্তিত চাকৰিৰ ক্ষেত্ৰত প্ৰযোজ্য নীতি প্ৰৱৰ্তন কৰক ৷ নহ'লে এইসকল প্ৰাৰ্থীৰ ক্ষেত্ৰত প্ৰভেদ কৰা হ'ব ৷ কিয়নো কোনো কাৰণতে বাকী প্ৰাৰ্থীৰ লগত এইলোক পৃথক নহয় ৷ মাথোঁ পৰিৱেশ–পৰিস্থিতিৰ বাবে পৰীক্ষাত অৱতীৰ্ণ হ'ব নোৱাৰিলে তেওঁলোকে ৷ তেন্তে প্ৰাৰ্থীসকলৰ দোষ ক'ত? মিছাতে চৰকাৰে শিক্ষাৰ্থীক মানসিক শাস্তি দিয়া বুলি অভিযোগ তোলে অসম জাতীয়তাবাদী যুৱ ছাত্ৰ পৰিষদে।\nFirst published: July 04, 2021, 17:31 IST\nAJYCPHSLC and HS Results 2021\nকংগ্ৰেছৰ বিধায়িনী দলৰ বৈঠক, শ্বেৰমান আলী আহমেদ আৰু শশীকান্ত দাসৰ শাস্তিৰ লগতে ৪ গুৰুত্বপূৰ্ণ সিদ্ধান্ত


মুঠ প্ৰদানৰ সংখ্যা ১৯\nনগদ টকা ₹ ১ কোটি (১০ মিলিয়ন)\nঅন্তিম প্ৰাপক শেখ মুজিবুৰ ৰহমান ( Sheikh Mujibur Rahman)\n↑ "ISRO gets Gandhi Peace Prize for 2014". Press Information Bureau, Government of India. http://pib.nic.in/newsite/PrintRelease.aspx?relid=117790। আহৰণ কৰা হৈছে: 22 April 2015.\n"https://as.wikipedia.org/w/index.php?title=আন্তৰ্জাতিক_গান্ধী_শান্তি_পুৰস্কাৰ&oldid=316162"ৰ পৰা অনা হৈছে\nএই পৃষ্ঠাখন ০৮ মাৰ্চ, ২০২২ তাৰিখে ০০:২১ বজাত অন্তিম সংশোধন কৰা হৈছিল।


লাহৰী/দশম আধ্যা - ৱিকিউৎস\n[ ৬৬ ] ১০। আধ্যা ।\nৰত্নেশ্বৰ ৰাজখোৱা । ————•————\nগুৱাহাটীৰ পূবফালে এখন গাঁৱত ৰত্নেশ্বৰ ৰাজখোৱা নামেৰে এজন ডেকা-মানুহ আছিল। মানুহটিৰ বয়স ডেৰকুৰি বছৰমান হব । তেওঁৰ দেউতাকে বৰফুকনৰ তলে ৰাজখোৱাৰ বিষয়-বাব পাইছিল; ধনে-বস্তুৱে তেওঁ বৰ চহকী মানুহ আছিল। দেউতাকৰ মৃত্যুৰ পাচত, সেই ধন সম্পত্তি ককায়েক আৰু ৰত্নেশ্বৰৰ মাজত ভাগ-বঁটৰা হয়। ককায়েকজন মাহী-মাকৰ পুতেক। তেওঁৰ মাক মৰাৰ পাচত, ৰত্নেশ্বৰৰ মাক ঘাই গৃহিণী হৈছিল। গতিকে, ৰত্নেশ্বৰৰ মাক জীয়াই থাকোঁতে ৰত্নেশ্বৰৰ ভাগ-বস্তু যে ককায়েকতকৈ সৰহ হব, তাক কোৱা বাহুল্য মাথোন। তদুপৰি, ৰত্নেশ্বৰৰ মাকে দেউতাকে নজনাকৈয়ো আৰু কিমান যে লুকাই ৰাহী কৰি থৈছিল তাৰ হিচাপ পাবলৈকে নাই। এই কথাত ককায়েকৰ বৰ বেজাৰ হল; তেওঁ ৰত্নেশ্বৰক সেই আপাহতে যিমান পাৰে খিয়াল কৰিবলৈ ধৰিলে । যাতে ৰত্নেশ্বৰৰ ধন ভাগে, সদায় তেওঁ তাৰ হে আলচ কৰা হল। ৰত্নেশ্বৰো আগৰেপৰা বৰ খৰছী ডেকা আছিল; মাক মৰাৰ পাচৰপৰা যে তেওঁৰ হাতৰ মুকলি মুঠিয়ে বান্ধ নোলোৱাই হল। সেইদৰে আধানাৰ্জ্জিকৈ ভগন কৰি দুই-চাৰি বছৰৰ ভিতৰতে ৰত্নেশ্বৰ ফচহুটো হৈ পৰিল। তথাপি,একেবাৰে তলি উদং হোৱা নাছিল; পাচলৈ তেওঁ গা চাই ভগন কৰিবলৈ ধৰিলে। তেওঁ মানুহটি বৰ চতুৰ আৰু বুধিয়ক আছিল; দেখিবলৈকো বৰ বেয়া নহয়। মুখখনি চকলামুৱা; কিন্তু সেয়ে পকা থেকেৰা যেন ৰঙা ৷ তেতিয়ালৈকে তেওঁ বিয়া-বাৰু কৰোৱা নাই। বিয়া নকৰোৱাৰ আন কাৰণ বিশেষ একো নাছিল; কেৱল মনেবছা ছোৱালী নোপোৱাত হে [ ৬৭ ] তেওঁ বিয়া নকৰায়। কত ঠাইত বিচাৰিলে, তথাপি তেওঁ মনোমত ছোৱালী নাপালে। সদৌশেহত, নিৰাশ হৈ তেওঁ বিয়াকে নকৰাওঁ বুলি অঙ্গীকাৰ কৰিলে। সেই প্ৰতিজ্ঞাতে ধৰি প্ৰায় দুমাহমান বিয়াৰ কাৰবাৰ নকৰাকৈ তেওঁ বহি আছিল। এনে সময়তে এদিন কীৰ্কিনাথ গোহাঞিৰ ঘৰৰ ওচৰৰে এজন পামপুৰীয়া মানুহ তেওঁৰ আলহী হয়গৈ। আলহী মানুহ সোধা- পোছাত ৰত্নেশ্বৰ নামজলা লোক আছিল। এই আলহী জনকো ভালকৈ আলপৈচান ধৰোৱাত তেওঁ যথাৱত যত্ন কৰিছিল। তাতে সন্তুষ্ট হৈ, ভাত-পানী খাই উঠি আলহীয়ে ৰত্নেশ্বৰৰে সৈতে সুখৰ কথা-বাৰ্ত্তা পাতিবলৈ ধৰিলে। কথা-প্ৰসঙ্গত আলহী জনে সুধিলে, “বোপা-দেউতাই, কিনো ৰূপে-সৈতে, মানুহ অনা নাই হবলা?” ৰত্নেশ্বৰে হাঁহি মাৰি উত্তৰ দিলে, “এৰা, মই আৰু বিয়া নকৰাৱেঁই বুলিছোঁ, দেও।”\nপামপুৰীয়া।—সি কি কথা! কিনো ৰূপে-সৈতে, আপোনাৰ নো কিহে নাটিছে। আপোনাৰ এনে সম্পত্তি নো, কিনো-ৰূপে-সৈতে, কোনে খায়? আপোনাৰ, কিনো ৰূপে-সৈতে, মাক নাই, দেউতাক নাই, কিনোৰূপে-সৈতে, ঘৰখন সোনকালে পতা হে ভাল।”\nৰত্নেশ্বৰ।—“আলহী ভকত! সেইবোৰ কথা কলে আৰু কি হয়? বিয়া কৰাবৰ মনেৰেই আজি বছেৰেকে ইমান কাৰবাৰ কৰিলে, তথাপি হৈ নুঠিল। এতিয়া আৰু বিয়াকে নকৰাওঁ বুলি অঙ্গীকাৰ কৰিলোঁ।”\nপামপুৰীয়া।—“বোপা-দেউতাই, কিনো-ৰূপে-সৈতে, কয় কি! আপুনি কাৰবাৰ কৰিলে নো, কিনে-ৰূপে-সৈতে, কোনে ছোৱালী নিদিব? আপোনাৰ নো, কিনো-ৰূপে-সৈতে, ধনেই নাই নে বস্তুৱেই নাই নে, কিনো -ৰূপে-সৈতে, কি নাই? আৰু, আপোনাৰ নো, কিনো-ৰূপে-সৈতে, ৰূপেই নাই নে গুণেই নাই! নহয়, বোপো-দেউতা, আপনি কিনো-ৰূপে-সৈতে, ঘৰখন পাতিব হে লাগে।” [ ৬৮ ] ৰত্নেশ্বৰ।—“নহয়, আলহী ভকত! তুমি বুজা নাই। মই আজি বছেৰেকে ছোৱালী বিচৰাই মোৰ মনেবছা ছোৱালী নাপালোঁ!”\nপামপুৰীয়া।—“অঃ, কিনো-ৰূপে-সৈতে, তাকে নকয় কিয়? বোপা- দেউতা, সেইটো কথাৰ ভাৰ, কিনো-ৰূপে সৈতে, মই ললোঁ। আমাৰ গাৱঁত, কিনো-ৰূপে-সৈতে, কীৰ্ত্তিনাথ গোহাঞিৰ লাহৰী নামেৰে, কিনো-ৰূপে-সৈতে, ছোৱালী এটি আছে, কিনো ৰূপে-সৈতে, বোপা-দেউতা, কি কম! মই ডাঠকৈ কওঁ, কিনো-ৰূপে-সৈতে, আপুনি কেতিয়াও নিদাব নোৱাৰে। আৰু, ছোৱালীটিও, কিনো-ৰূপে সৈতে, আপোনাৰ হে লায়েক!”\nৰত্নেশ্বৰ।—“এ, আলহী ভকত! তোমাৰ দৰেই কিমানে কৈছিল! পিচে, যিমান দেখিলোঁমানে, মোৰ চকুত নালাগিল।\nপামপুৰীয়া।—“বাৰু, বোপা-দেউতা, কিনো-ৰূপে সৈতে, মোৰ কথাটোকে চাওক। যেতিয়া দেখিব, কিনো-ৰূপে-সৈতে, তেতিয়াহে কব, বোলে, কিনো- ৰূপে-সৈতে, সেই গেন্ধেলাটোৱে কি কৈছিল।\nৰত্নেশ্বৰ।—বাৰু, তেন্তে আলহী ভকত! তোমাৰ কথা মতেই আকৌ এবাৰ চোৱা যাব। তুমি নো ঘৰলৈ কেতিয়া উলটিবাঁ?\nপামপুৰীয়া।—“মই নে বোপা দেউতা? মই, কিনো-ৰূপে-সৈতে, কাইলৈ দিনটো ইয়াতে থাকিম। পৰহিমানলৈ হে, কিনো-ৰূপে সৈতে, ঈশ্বৰৰ কিৰ্‌পাত যোৱা হব।”\nৰত্নেশ্বৰ।—এৰা, তোমাৰ লগতে যাব পাৰিলে হওঁতে বেয়া নহয়। তুমি দেখুৱাব পাৰিবা জানো?”\nপামপুৰীয়া।—“হয়, বোপা-দেউতা, কিনো-ৰূপে-সৈতে, মোৰ লগতে ওলাওক। আজিকালি হওঁতে, কিনো-ৰূপে-সৈতে, ছোৱালীটি বাহিৰলৈ নোলায়। তথাপি, কিনো-ৰূপে-সৈতে, তালৈ গৈ এটা উপায় কৰিব লাগিব।" [ ৬৯ ] ৰত্নেশ্বৰ।-“তেন্তে সেয়ে ঠিক হ’ল। মই মোৰ লগতে পৰহিলৈ পামপুৰলৈ যাম।”\nএইবোৰ কথা-বাৰ্ত্তাৰ পাচত দুয়ো শুবলৈ গল। যথা সময়ত ৰত্নেশ্বৰে পামপুৰলৈ যাত্ৰা কৰিলে। পামপুৰত তেওঁ সেই ‘আলহী ভকত’ৰ ভকতৰ ঘৰতে আলহী হলগৈ। চাৰি-পাঁচ দিনলৈকে কাৰ্য্য সিদ্ধি হোৱা নাছিল। তাৰ পাচত, এদিন লাহৰীয়ে আগৰ দৰেই গৈ পুখুৰীৰ পাৰৰ ফুলনিত মনৰ বিষাদত গালত হাত দি, আমন্‌জিমন্‌কৈ উদাসভাৱে বহি আছে, অন্তৰৰ বিষাদে বাহিৰত সুন্দৰী লাহৰীৰ সুন্দৰ ৰূপ আৰু সুন্দৰ কৰি তুলিছে। এনেতে, ৰত্নেশ্বৰে ‘আলহী ভকত’ৰে সৈতে গৈ চকোৱাৰ সুৰুঙায় দি লাহৰীক জুমি চাবলৈ ধৰিলে। ৰত্নেশ্বৰে দেখিয়েই বিমোহিত হৈ বিতত্‌ভাৱে পামপুৰীয়াৰ ফালে চালে। এনে মোহিনী মূৰ্ত্তি তেওঁ আগেয়ে কতো দেখা নাছিল । ৰত্নেশ্বৰে আনন্দত আশাভৰা মিচিকিয়া হাঁহি মাৰি ‘আলহী ভকত’ক কলে,“আলহী ভকত! তোমাৰ কথা ঠিক। সঁচাকৈয়ে এনে সুন্দৰী ছোৱালী মই কতো কেতিয়াও দেখা নাই।” এই বুলি ৰত্নেশ্বৰে আকৌ জুমিবলৈ ধৰিলে । ‘আলহী ভকত’ৰো আনন্দ মিলিল; ভাবিলে যে, এই-চলতে তেওঁ টকাচাৰেক সৰকাৰ পাৰিব। ইয়াকে ভাবি তেওঁ ফুটাই কবলৈ ধৰিলে, “বোপা-দেউতা,মই কোৱা কথাত, কিনো-ৰূপে-সৈতে, কিমান মূইল্ আছে, ভাবি চাওক।” ৰত্নেশ্বৰে ঘনে ঘনে জুমি চায়; আৰু মাজে মাজে মাত লগায়, আৰু একোবাৰ ‘আলহী ভকত’ৰ কথালৈ কাণ দিয়ে। ভকতে হাঁহি হাঁহি কলে, “এতিয়াও কিনো-ৰূপে-সৈতে, চকুৰ তিৰ্‌পিতি কিন-ৰূপে-সৈতে, পূৰ হোৱা নাই নে বোপা-দেউতা? কিনো-ৰূপে-সৈতে, আহক আৰু; মানুহে দেখিলে, কিনো-ৰূপে-সৈতে, বেয়া বুলিব।”\nৰত্নেশ্বৰ৷—“এৰা, নাচাওঁ আৰু, বলাঁ আলহী-ভকত, বলাঁ।” এই বুলিও আকৌ দুবাৰ জুমি চায় ! [ ৭০ ] সদৌশেহত, দুয়ো ঘৰৰ ফালে খোজ ললে। যাওঁতে যাওঁতে বাটে বাটে দুয়ো ছোৱালী খোজা-বঢ়াৰ আলচ পাতি গৈ আছে, এনেতে পামপুৰীয়াই মাত লগালে, “এতিয়া বোপা-দেউতা, কিনো-ৰূপে-সৈতে, আমাৰ ফালেও অলপ, কিনো-ৰূপে-সৈতে, চাব লাগে নহয়।”\nৰত্নেশ্বৰ ।—“অ, সঁচা, মই কেতিয়াও অগুণকাৰী নহওঁ। তুমি যেনে কাম কৰিলা, তেনে বঁটাও পাবাঁ।”\nপামপুৰীয়া ।—“হয়, বোপা-দেউতা, মই কিনো ৰূপে-সৈতে, এই কেদিনতে আপোনাক, কিনো-ৰূপে-সৈতে, ভালকৈ চিনিলোঁ। এতিয়া, কিনো-ৰূপে-সৈতে, আমাৰ কাম ফেৰা সিদ্ধি হলেই হয়।\nৰত্নেশ্বৰ ৷—“এৰা, এৰা, এতিয়া আৰু বহি থকাৰ সকাম নাই। তুমি আৰু অলপ কাম কৰি দিব লাগিব দেই।”\nপামপুৰীয়া ।—“ভাল, বোপা-দেউতা, কিনো-ৰূপে-সৈতে, মই আৰু দুখীৰ দুখী অৱস্থাৰে, কিনোৰূপে-সৈতে, যি পাৰোঁ কৰি থাকিম।”\nৰত্নেশ্বৰ ৷—“একেবাৰে থোজা-বঢ়া আদি ঠিক্‌ঠাক্ কৰি হে ঘৰলৈ উলটিম্, কি বোলাঁ?”\nপামপুৰীয়া।—“এৰা, কিনো-ৰূপে-সৈতে, ভাল কৈছে। পলম কৰাৰ আৰু,কিনো-ৰূপে-সৈতে, সকাম নাই; কাইলৈ বা পৰহিলৈ, কিনো-ৰূপে-সৈতে, ছোৱালী খুজিবগৈয়ে লাগে। বাৰু, কিনো-ৰূপে-সৈতে, তাৰ দিহা কৰা যাব।”\nএই দৰে কথা-বাৰ্ত্তা পাতি যাওঁতে যাওঁতেই দুয়ো পামপুৰীয়াৰ ঘৰ সোমালগৈ। কিন্তু, লাহৰীৰ ৰূপত মুগ্ধ, ৰত্নেশ্বৰৰ মন কীৰ্ত্তিনাথ গোহাঞিৰ লাহৰী-ফুলনিতে বন্দী হৈ ৰৈ গল। তাৰ পাচত, ৰত্নেশ্বৰে কল্পনা-চকুৰে লাহৰীৰ ৰূপ-লাৱণ্যৰ জেউতি চৰাই চাই চাই, মনে-পতা সংসাৰ-সাগৰত ওপঙিবলৈ ধৰিলে।\n"https://as.wikisource.org/w/index.php?title=লাহৰী/দশম_আধ্যা&oldid=26057"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২১ মে' ২০১৯ তাৰিখে ১২:২১ বজাত সলনি কৰা হৈছিল।


প্ৰবন্ধ – Page2– ফটাঢোল\nJanuary 1, 2022 প্ৰবন্ধ\nজীৱনজোৰা সাধনাৰ বাবে কাব্য ঋষি নীলমণি ফুকনদেৱলৈ আগবঢ়োৱা হৈছে ২০২১ বৰ্ষৰ জ্ঞানপীঠ বঁটা। অসম, অসমীয়া সাহিত্য আৰু অসমীয়া জাতিয়ে ইয়াৰ পূর্বে দুবাৰ সাহিত্যৰ বাবে প্ৰদান কৰা এই শ্ৰেষ্ঠ সন্মান লভাৰ সাক্ষী হৈ ৰৈছে। প্ৰথম ১৯৭৯ চনত মৃত্যুঞ্জয়ৰ বাবে বীৰেন্দ্ৰকুমাৰ ভট্টাচার্য আৰু দ্বিতীয়বাৰ ২০০০ চনত জীৱনযোৰা সাধনাৰ বাবে ড° মামনি ৰয়চম গোস্বামীয়ে কঢ়িয়াই আনিছিল এই সন্মান। জ্যোতিপ্রসাদ আগৰৱালাই অসমীয়া ভাষাক এদিন জগত সভালৈ নিয়াৰ সপোন দেখিছিল। ভট্টাচার্যদেৱৰ মৃত্যুঞ্জয়ৰ যোগেদি সেই সপোন কিছু দূৰলৈ সাৰ্থক হৈ উঠিছিল। লেখকে উপন্যাসখনৰ পাতনিতে উপন্যাসখনৰ সন্দৰ্ভত\nDecember 1, 2021 প্ৰবন্ধ\nচুক বা চুবুৰি কাক বোলে? গাঁও কাক বোলে? তোমাৰ গাঁৱৰ নাম লিখা৷ তোমাৰ গাঁৱৰ গাঁওবুঢ়াজনৰ নাম লিখা৷ অসমীয়া মাধ্যমত পঢ়া সকলো ল’ৰা-ছোৱালীয়েই প্ৰাথমিক স্তৰত এইকেইটা প্ৰশ্ন দেও দি অহাৰ দৰেই আমিয়ো আহিছিলোঁ৷ জিভাৰ আগত থকা উত্তৰ৷ পৰীক্ষাৰ পৰা ঘূৰি আহি কোনেও নোসোধাকৈয়ে এফালৰ পৰা সকলোৱে শুনাকৈ উত্তৰবোৰ কৈ গৈছিলোঁ৷ পদূলিৰ পৰা আৰম্ভ কৰা উত্তৰৰ শেষ হৈছিল পাকঘৰত থকা মাৰ ওচৰত “আমাৰ গাঁৱৰ গাঁওবুঢ়াৰ নাম ‘গাঁওবুঢ়া ককা’৷ : কি বুলি লিখিছিল? : গাঁওবুঢ়া ককা৷ বাকীবোৰে ‘ভনৰ বাপেক’ লিখিছে৷ উত্তৰ শুনি মাৰ\nঅসমীয়া জাতিসত্তাৰ বিকাশত বিষ্ণু প্ৰসাদ ৰাভাৰ ভূমিকা-গায়ত্রী দত্ত\nচন ১৯৬৭, অসমৰ আকাশে-বতাহে নিৰ্বাচনী প্ৰচাৰৰ ব্যস্ততা, পুঠিমাৰীৰ দিশত নিৰ্বাচনী প্ৰচাৰ অভিযানত যাওঁতে বাটত দুজন প্ৰতিদ্বন্দ্বী প্ৰাৰ্থী লগ হোৱাত দুয়োজনে কৰমৰ্দন কৰি আলাপ-আলোচনাত ব্যস্ত হৈ পৰিল। সাম্প্রতিক সময়ত অসম্ভৱ যেন লাগিলেও সেই সময়ৰ বাস্তৱ সেই পৰিস্থিতিত এজন প্ৰাৰ্থীয়ে আনজন প্ৰতিদ্বন্দী প্ৰাৰ্থীক ভাতৃত্বসুলভ মৰম স্নেহেৰে ভৰপূৰ এক কতৃত্বৰ সুৰত কৈছিল – “তুমি বা মই যিজনেই জয়ী হওঁ, আমাৰ এটাই উদ্দেশ্য হ’ব – ৰাইজৰ হৈ সেৱা কৰা, ৰাইজৰ হৈ কাম কৰা।” “ৰাইজৰ হৈ সেৱা কৰা, ৰাইজৰ হৈ কাম কৰা” এই বাক্যশাৰীৰ মাজত\nNovember 1, 2021 প্ৰবন্ধ\nশৰৎকালৰ শ্ৰেষ্ঠ উৎসৱ হ’ল ৰাসোৎসৱ। ‘ৰস’ হৈছে সৌন্দৰ্যবোধৰ পৰা হোৱা অতি জাগতিক আনন্দময়ী অৱস্থা। এই ৰসৰ পৰাই ৰাসৰ উৎপত্তি হৈছে বুলি কোৱা হয়। অসমত ৰাসৰ উৎপত্তিৰ লগত মহাপুৰুষ শ্ৰীমন্ত শঙ্কৰদেৱৰ নাম জড়িত হৈ আছে। শ্ৰীমন্ত শংকৰদেৱৰ কীৰ্তনত ৰাসক্ৰীয়াৰ বিৱৰণ বিদ্যমান। পণ্ডিতসকলৰ মতে শঙ্কৰদেৱৰ দ্বাৰা ৰচিত অংকীয়া নাট ‘কেলি-গোপাল’ নাটৰ ভাওঁনাই হৈছে অসমত ৰাস উৎসৱৰ আৰম্ভণি। এক তথ্যমতে, ১৭৬২ শকত মাজুলীৰ ঐতিহ্যমণ্ডিত দক্ষিণপাট সত্ৰত প্ৰথমবাৰৰ বাবে ৰাস পালন কৰা হৈছিল। সেয়াই আছিল ৰাসলীলাৰ প্ৰথম আৰম্ভণি, তেতিয়াৰে পৰাই প্ৰতিবছৰে ৰাস পূৰ্ণিমাৰ নিশা ৰাস\nবৰপেটা জিলাৰ নাৰীকেন্দ্ৰিক গালিশপনি-ড° অৰ্চনা কলিতা\nলোকসংস্কৃতি হৈছে এখন সমাজৰ দাপোণ৷ চহা জীৱনৰ সুখ-দুখ, লোকাচাৰ, জনবিশ্বাস ইত্যাদি লোকসংস্কৃতিত পৰিস্ফুট হয়৷ লোকসংস্কৃতিক মূলতঃ মৌখিক সাহিত্য বা লোকসাহিত্য, ভৌতিক সংস্কৃতি, সামাজিক লোক ৰীতিনীতি আৰু লোক পৰিবেশ্য কলা – এই চাৰিভাগত ভাগ কৰিব পাৰি৷ লোক সংস্কৃতিৰ অন্যতম এটা বিভাগ হৈছে লোক সাহিত্য৷ মুখে মুখে চলি অহা লোক সাহিত্য সমূহে সময়ৰ লগে লগে লিখিত সাহিত্যৰ ৰূপ লয়৷ গীত-মাত, সাধুকথা, মালিতা আদিৰ দৰে গালি শপনিসমূহেও অসমীয়া লোক সাহিত্যত উল্লেখযোগ্য স্থান লাভ কৰিছে৷ যদিও যুগৰ পৰিৱৰ্তনৰ লগে লগে মৌখিক সাহিত্য সমূহৰ প্ৰায়ভাগেই\nক’ভিদ মহামাৰীয়ে ভৰাই তোলা জীৱনবোৰ- শিৱানী বৰা\nবিশ্বত ত্ৰাসৰ সৃষ্টি কৰা ক’ভিদ মহামাৰীয়ে মানুহৰ জীৱনলৈ শংকা কঢ়িয়াই অনাৰ লগতে অৰ্থনৈতিক ব্যৱস্থাক বৰ বেয়াকৈ ক্ষতিগ্ৰস্ত কৰিছে। জীৱনৰ ভৰষা নাইকিয়া হোৱা সময়তে কিছুমান জীৱন পোহৰমুখী হৈ উঠিছে। লকডাউনত ভাৰাক্ৰান্ত মনবোৰক ব্যস্ত ৰাখিবলৈ বহুতো লোকে নিজৰ প্ৰিয় কামসমূহৰ সৈতে জড়িত হৈ পৰিছিল। ছবি অঁকা, সাহিত্য চৰ্চা, ৰন্ধন কাৰ্য্য, ক্ৰাফ্ট বনোৱা আদি মন পছন্দৰ কামত ৰাপ বাঢ়িছিল। এই মন পছন্দৰ কামসমূহে বহুতো লোকৰ বাবে উপাৰ্জনৰ পথ মুকলি কৰিছে। কেক বনাই ভাল পোৱা মহিলাই এতিয়া ব্যৱসায়িক ভিত্তিত কেক বনাবলৈ আৰম্ভ কৰিছে। কোনো\nCreativity isadrug I cannot live Without. – Cecil B De Mille. আমেৰিকান চিত্ৰনিমাৰ্তা চিচিল বি ডি মিলিৰ এই উক্তিটোৰ অসমীয়া অনুবাদ হ’ব, “সৃজনীশীলতা হ’ল নিচাজাতীয় ঔষধ যিবিধ নহ’লে মই জীয়াই থাকিব নোৱাৰোঁ।” যিকেইটা কথা আৰু ঘটনাই মোৰ মন আৰু মগজুক আন্দোলিত কৰে সেইকেইটাৰ ভিতৰত চিচিল বি ডি মিলিৰ এই উক্তিটো অন্যতম। মই এনে বহু মানুহ লগ পাইছোঁ যিয়ে পুৱাৰ বাতৰি কাকতখন পঢ়িবলৈ অস্থিৰ হৈ পদূলিমুখত হ’কাৰজনলৈ অপেক্ষা কৰি থাকে। এনে মানুহো লগ পাইছোঁ – কিবা এটা নিলিখিলে বা\nOctober 1, 2021 প্ৰবন্ধ\nবৈদিক যুগৰপৰা বৰ্তমান যুগলৈকে ভাৰতবৰ্ষত মহিলাৰ সুৰক্ষা ব্যৱস্থা সন্তোষজনক নহয়। সীতাৰ অগ্নি পৰীক্ষা, দ্ৰৌপদীৰ বস্ত্ৰহৰণৰ পৰা দিল্লীৰ নিৰ্ভয়া কাণ্ডলৈকে প্ৰতিদিনে ভাৰতবৰ্ষত অসংখ্য মহিলা নিৰ্যাতিতা হৈ আহিছে। ভাৰতবৰ্ষত নাৰীক দুৰ্গতিনাশিনী দশভুজা দূৰ্গাৰ ৰূপত, মা লক্ষ্মীৰ ৰূপত, আই সৰস্বতীৰ ৰূপত অথবা কালী গোঁসানীৰ ৰূপত পূজা কৰা হয়। কিন্তু সেই পূজা কেৱল মাটিৰ মূৰ্তিটোতে সীমাবদ্ধ হৈ থাকে।পিতৃপ্ৰধান ভাৰতীয় সমাজত নাৰী বিয়াৰ আগত পিতৃৰ অধীন, বিয়াৰ পিছত স্বামীৰ অধীন আৰু স্বামীৰ অবৰ্তমানত পুত্ৰৰ অধীন হিচাবে চলিব লাগে। এইখন সমাজত এগৰাকী বিধবাই বহুতো লাঞ্চনা-গঞ্জনা সহ্য\nSeptember 1, 2021 প্ৰবন্ধ\nটকিঅ’ অলিম্পিকৰ আৰম্ভণিৰ দিনাই ভাৰতে ৰূপৰ পদক অৰ্জন কৰি সুন্দৰ আৰম্ভণি ঘটাইছিল। ভাৰতৰ এইবাৰৰ প্ৰদৰ্শন হৈছে অলিম্পিক ইতিহাসৰ সৰ্বশ্ৰেষ্ঠ প্ৰদৰ্শন। ১টা স্বৰ্ণ, ২টা ৰূপ আৰু ৪ টা ব্ৰঞ্জৰ পদকেৰে মুঠ ৭টা পদক লাভ কৰিবলৈ সক্ষম হয় ভাৰত। ইয়াৰ পূৰ্বে ২০১২ চনৰ লণ্ডন অলিম্পিকত ৬টা পদক লাভ কৰিছিল যদিও, স্বৰ্ণ পদক লাভ কৰিবলৈ সক্ষম হোৱা নাছিল। ২০০৮ চনৰ বেইজিং অলিম্পিকৰ পিছত ভাৰতে ব্যক্তিগত শাখাত দ্বিতীয়টো স্বৰ্ণ পদক লাভ কৰে। অলিম্পিক ২০২০-ত ভাৰতৰ পদক জয় কৰা খেলুৱৈসকল আৰু তেওঁলোকৰ ইভেণ্টত দেখুৱওৱা প্ৰদৰ্শন


সিদ্ধাৰ্থ গৌতম আছিল প্ৰাচীন ভাৰতৰ এক ধৰ্মগুৰু আৰু বৌদ্ধধৰ্মৰ প্ৰতিষ্ঠাপক। অধিকাংশ বৌদ্ধ সম্প্ৰদায়ৰ মতে, তেখেতেই বৰ্তমান যুগৰ সৰ্বোচ্চ বুদ্ধ (পালি: সম্মাসম্বুদ্ধ, সংস্কৃত: সম্যকসম্বুদ্ধ)। 'বুদ্ধ' শব্দৰ অৰ্থ 'আলোকপ্ৰাপ্ত ব্যক্তি' বা 'দিব্যজ্ঞানপ্ৰাপ্ত ব্যক্তি'।[note 1] তেওঁৰ জন্ম আৰু মৃত্যুৰ সঠিক সময় অজ্ঞাত। প্ৰাক-বিংশ শতাব্দীৰ ঐতিহাসিকবিদসকলে তেওঁৰ জীৱনকালক সীমাবদ্ধ কৰিছে ৫৬৩ খৃষ্টপূৰ্বাব্দৰ পৰা ৪৩৮ খৃষ্টপূৰ্বাব্দৰ মধ্যকাললৈ। কোনো কোনো আধুনিক ঐতিহাসিকবিদৰ মতে, গৌতম বুদ্ধৰ মৃত্যু ঘটে ৪৮৬ ৰ পৰা ৪৮৩ খৃষ্টপূৰ্বাব্দৰ মধ্যবৰ্তী কোনো এক সময়লৈ; আকৌ কিছুমানৰ মতে, ৪১১ ৰ পৰা ৪০০ খৃষ্টপূৰ্বাব্দৰ মধ্যকাললৈকে।\nবৌদ্ধধৰ্মৰ ওচৰা-উচৰি হিন্দু ধৰ্ম, আহমদিয়া মুছলিম সম্প্ৰদায় আৰু বাহাই ধৰ্মৰ অনুগামীসকলৰ মতেও বিশ্বধৰ্মত তেওঁক দেৱতা বা মহামানৱ বুলি উল্লেখ কৰা হৈছে।[উদ্ধৃতিৰ প্ৰয়োজন]\nদুখ আৰু দুখৰ কাৰণ সম্বন্ধে জানিবলৈ সিদ্ধাৰ্থই যাত্ৰা অব্যাহত ৰাখে। প্ৰথমে তেওঁ আলাৰা নামৰ এজন সন্ন্যাসীৰ ওচৰলৈ যায়। তেওঁৰ উত্তৰত সন্তুষ্ট নহৈ তেখেত উদ্দক নামৰ আৰু এজন সন্ন্যাসীৰ কাষ চাপে। কিন্তু তেতিয়াও একো ফল নোপোৱাত কিছু দিন যোৱাৰ পিছত তেওঁ মগধৰ উৰুবিল্ব নামৰ স্থানলৈ গমন কৰিলে। তাত প্ৰথমে এটা উত্তৰ-পূৰ্বমুখী শিলাখণ্ডৰ ওপৰত বহি আপোন মনতেই কৈছিল যে, "যদি ম‍ই বুদ্ধত্বলাভ কৰিবলৈ সক্ষম তেন্তে বুদ্ধৰ এটা প্ৰতিচ্ছায়া মোৰ সম্মুখত দৃশ্যমান হওক। " এই কথা উচ্চাৰিত হোৱাৰ লগে লগে শিলাখণ্ডৰ গাত তিনি ফুট ওখ এটা বুদ্ধৰ প্ৰতিচ্ছায়া প্ৰতিফলিত হ’ল। বোধিসত্ত্ব তপস্যাত বহাৰ পূৰ্বে দৈৱবাণী হয় যে, "বুদ্ধত্ব লাভ কৰিবৰ হ’লে ইয়াত বহিলে নহ’ব; ইয়াৰ পৰা অৰ্ধযোজন দূৰত্বত পত্ৰবৃক্ষতলত তপস্যাত বহিব লাগিব। " ইয়াৰ পিছত দেৱগণে বোধিসত্ত্বক সঙ্গ দি আগুৱাই লৈ যায়। মধ্যপথত এজন দেৱতাই ভূমিৰ পৰা একোছা কুশ চিঙি আনি বোধিসত্ত্বক দি কয় যে, এই কুশই সফলতাৰ নিদৰ্শন স্বৰূপ। বোধিসত্ত্ব কুশগ্ৰহণৰ পাছত কিছুদূৰ অতিক্ৰম পত্ৰবৃক্ষতলৰ ভূমিত কুশগছডাল ৰাখি পূবদিশে মূৰ কৰি তপস্যাত বহে। কঠোৰ সাধনাৰ ফলত তেওঁৰ শৰীৰ ক্ষয় যায়, কিন্তু এই তপস্যাত তেওঁ ভয়, লোভ আৰু লালসাক অতিক্ৰম কৰি নিজৰ মনৰ ওপৰত সম্পূৰ্ণ নিয়ন্ত্ৰণ লাভ কৰিবলৈ সক্ষম হ’ল। পাছত তেওঁ বুজিলে যে এনেদৰে বোধিলাভ নহ’ব। তেওঁ তাৰপিছত খাদ্য গ্ৰহণৰ সিদ্ধান্ত কৰিলে। সুজাতা নামী এক নাৰীৰ কাষ চাপি তেওঁ এক পাত্ৰ পৰমান্ন আহাৰ গ্ৰহণ কৰিলে। তাৰপিছত তেওঁ নদীত স্নান কৰি পুনৰাই ধ্যানমগ্ন হ’ল। অৱশেষত কঠোৰ তপস্যাৰ পাছত তেওঁ বুদ্ধত্বপ্ৰাপ্তি কৰিলে। শাক্যমুনিয়ে বোধিলাভৰ পাছত সাতদিন ধৰি বোধি বৃক্ষৰ তলত থাকিয়ে‍ই মুক্তিলাভৰ আনন্দ উপভোগ কৰিছিল। তেখেত দুখ, দুখৰ কাৰণ, প্ৰতিকাৰ প্ৰভৃতি সম্বন্ধে জ্ঞান লাভ কৰিলে। এই ঘটনাটোকে‍ই বোধিলাভ নামেৰে জনাজাত হয়।\nগৌতম বুদ্ধৰ এখন কাল্পনিক চিত্ৰ ছবি\n↑ Turner, Sir Ralph Lilley (1962–1985). "buddha 9276". A comparative dictionary of the Indo-Aryan languages. London: Oxford University Press. Digital Dictionaries of South Asia, University of Chicago. পৃষ্ঠা: 525. http://dsal.uchicago.edu/cgi-bin/philologic/contextualize.pl?p.2.soas.1976481। আহৰণ কৰা হৈছে: 22 February 2010. "Hypothetical root budh ‘ perceive ’ 1. Pali buddha – ‘ understood, enlightened ’, masculine ‘ the Buddha ’; Aśokan, that is, the language of the Inscriptions of Aśoka Budhe nominative singular; Prakrit buddha – ‘ known, awakened ’; Waigalī būdāī ‘ truth ’; Bashkarīk budh ‘ he heard ’; Tōrwālī būdo preterite of bū – ‘ to see, know ’ from bṓdhati; Phalūṛa búddo preterite of buǰǰ – ‘ to understand ’ from búdhyatē; Shina Gilgitī dialect budo ‘ awake ’, Gurēsī dialect budyōnṷ intransitive ‘ to wake ’; Kashmiri bọ̆du ‘ quick of understanding (especially ofachild ’); Sindhī ḇudho past participle (passive) of ḇujhaṇu ‘ to understand ’ from búdhyatē, West Pahāṛī buddhā preterite of bujṇā ‘ to know ’; Sinhalese buj (j written for d), budu, bud –, but – ‘ the Buddha ’."\nৱিকিমিডিয়া কমন্সত গৌতম বুদ্ধ সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=গৌতম_বুদ্ধ&oldid=309995"ৰ পৰা অনা হৈছে\nএই পৃষ্ঠাখন ০১ জানুৱাৰী, ২০২২ তাৰিখে ১৯:৩৬ বজাত অন্তিম সংশোধন কৰা হৈছিল।